Ο **Γιούρι Βαλεντίνοβιτς Ζιρκόφ** (ρωσικά: *Ю́рий Валенти́нович Жирко́в*, 20 Αυγούστου 1983) είναι πρώην διεθνής Ρώσος ποδοσφαιριστής, που αγωνιζόταν ως πλάγιος μέσος. 

Στη σπουδαία καριέρα του, έχει κατακτήσει πολυάριθμα τρόπαια και διακρίσεις, ανάμεσα τους και την τιμητική διάκριση Αξιότιμος Μάστερ Αθλητισμού της Ρωσίας. Ενώ έχει αγωνιστεί κατά το παρελθόν στην Τσέλσι ΦΚ, την ΤΣΣΚΑ Μόσχας, τη Σπαρτάκ Ταμπόφ, τη Ανζί και την Ντιναμό Μόσχας.

Ο Ζιρκόφ έχει κατακτήσει με την Εθνική Ρωσίας το χάλκινο μετάλλιο του Ευρωπαϊκού Πρωταθλήματος Ποδοσφαίρου 2008 και με την ΤΣΣΚΑ το Πρωτάθλημα Ρωσίας (2 φορές), το Κύπελλο Ρωσίας (4 φορές) και το Κύπελλο ΟΥΕΦΑ (1 φορά). Το 2010 κατέκτησε με την Τσέλσι το Πρωτάθλημα και το το Κύπελλο Αγγλίας. Τον Οκτώβριο του 2008, ήταν υποψήφιος για τη «Χρυσή Μπάλα», ενώ, τον Δεκέμβριο του ίδιου χρόνου, ανακηρύχθηκε καλύτερος Ρώσος ποδοσφαιριστής, από τη Ρωσική Ποδοσφαιρική Ομοσπονδία, το περιοδικό «Φουτμπόλ», την εφημερίδα «Σοβιετικός αθλητισμός» και το τηλεοπτικό πρόγραμμα «Το ποδόσφαιρο της Ρωσίας».

Παιδικά χρόνια και σπουδές
--------------------------

Ο Γιούρι Ζιρκόφ γεννήθηκε στο Ταμπόφ της Κεντρικής Ρωσίας) και είναι το δεύτερο τέκνο μιας φτωχής πενταμελούς οικογένειας, που δυσκολευόταν να εξασφαλίσει ακόμη και τα βασικότερα αγαθά. Ο πατέρας του εργαζόταν στο εργοστάσιο «Ρέβτρουντ», ενώ η μητέρα του ήταν ταχυδρόμος. Ο μικρός Γιούρι ήρθε σε επαφή με το ποδόσφαιρο στην αυλή της οικογενειακής κατοικίας με παρότρυνση των γονιών του, που επιθυμούσαν να τον κρατούν απασχολημένο. Ο πρώτος προπονητής του νεαρού ποδοσφαιριστή ήταν ο Βαλέρι Βασίλιβιτς Σαράποφ. Το 1994, ο Ζιρκόφ έλαβε μέρος σε ποδοσφαιρική διοργάνωση στο Καμίσιν, όπου και ανακηρύχθηκε ο καλύτερος μέσος. Όταν αποφοίτησε από το 19ο Σχολείο, σπούδασε τεχνικός-μηχανικός, λαμβάνοντας, με το πέρας των πανεπιστημιακών σπουδών του, σχετικό δίπλωμα.

Καριέρα σε συλλόγους
--------------------

### Σπαρτάκ Ταμπόφ

Το 2000, ο Ζιρκόφ έγινε μέλος της νεανικής ομάδας της Σπαρτάκ Ταμπόφ. Οι απολαβές του, όμως, δεν ήταν σημαντικές και ο νεαρός ποδοσφαιριστής έπρεπε με κάποιον τρόπο να ενισχύσει τη φτωχή οικογένειά του. Γι' αυτό, συμμετείχε στην τοπική ποδοσφαιρική διοργάνωση γεωργών με το χωριό Μορντόβο, κερδίζοντας τρόφιμα για τις νίκες της ομάδας του. Με το Μόροβο έφτασε στον τελικό της τοπικής διοργάνωσης και πέτυχε 2 τέρματα στα τελευταία λεπτά του αγώνα, δίνοντας στην ομάδα του τη νίκη. Ο Ζιρκόφ έκανε την πρώτη του εμφάνιση με τη Σπαρτάκ Ταμπόφ στις 22 Αυγούστου 2001, στο 88ο λεπτό του αγώνα κατά της Λοκομοτίβ Καλούγκα. Στην αγωνιστική περίοδο του 2001, συμμετείχε σε 2 αγώνες με τη Σπαρτάκ Ταμπόφ, αγωνιζόμενος, όμως, για 2 μόνο λεπτά σε κάθε συνάντηση. Πέτυχε το πρώτο του τέρμα για την Σπαρτάκ Ταμπόφ στο 2ο λεπτό της αναμέτρησης απέναντι στη Μέντικ Σελιάτινο. Στον ίδιο αγώνα ο Ζιρκόφ σκόραρε και δεύτερη φορά, στο 67ο λεπτό, με πέναλτι. Στην αγωνιστική περίοδο του 2002, συμμετείχε σε 19 αγώνες, επιτυγχάνοντας 10 τέρματα. Την επόμενη χρονιά, ο Ζιρκόφ συμμετείχε σε 36 αγώνες και κατάφερε όχι μόνο να σκοράρει 16 τέρματα, αλλά και να ανακηρυχθεί 4 φορές καλύτερος ποδοσφαιριστής (MVP) του αγώνα. Ως επιβεβαίωση της παραγωγικότητάς του, ήρθαν τα 4 τέρματα που πέτυχε στις 25 Σεπτεμβρίου 2003 απέναντι στην Ίσκρα Ένγκελς. Σύμφωνα με τα αποτελέσματα της αγωνιστικής περιόδου του 2003, ο Ζιρκόφ κατέκτησε τη 2η θέση στη λίστα των καλύτερων σκόρερ της Σπαρτάκ Ταμπόφ και την 6η στη "Κεντρική Ζώνη" της Δεύτερης Κατηγορίας Ρωσίας. Το 2003 έλαβε μέρος στο Κύπελλο Ελπίδας, όπου ανακηρύχθηκε καλύτερος ποδοσφαιριστής της διοργάνωσης. Τον χειμώνα του 2003, εκδήλωσαν το ενδιαφέρον τους για τον ποδοσφαιριστή ομάδες του Πρωταθλήματος Ρωσίας, όπως οι ΦΚ Κουμπάν, Σατούρν Ράμενσκ, Αμκάρ Περμ, ΦΚ Σίννικ, Σόκολ-Σαράτοφ και Τορπέντο Μόσχας. Ο Ζιρκόφ, όμως, είχε ήδη δείξει την προτίμησή του σε άλλες ομάδες της πρώτης κατηγορίας. Συγκεκριμένα, το χειμώνα του 2003, συμμετείχε σε δοκιμαστικά της Σπαρτάκ Μόσχας, αλλά δεν ικανοποίησε τον προπονητή της ομάδας, Ολέγκ Ρομάντσεφ. Αντίστοιχη ήταν η στάση που τήρησαν απέναντί του τόσο η Λοκομοτίβ Μόσχας όσο και η Άρσεναλ Κιέβου.. Στα μέσα Δεκεμβρίου του 2003, έγινε, όμως, γνωστό ότι υπέγραψε συμβόλαιο με την ΤΣΣΚΑ Μόσχας.

### ΤΣΣΚΑ Μόσχας

#### 2004

Κύπελλο ΚΑΚ
Ως αθλητής πλέον της ΤΣΣΚΑ Μόσχας, ο Ζιρκόφ έλαβε μέρος στο Κύπελλο Κοινοπολιτείας Ανεξαρτήτων Κρατών (ΚΑΚ), το οποίο διεξήχθη από τις 17 μέχρι τις 25 Ιανουαρίου 2004. Πραγματοποίησε την πρώτη του εμφάνιση στη διοργάνωση απέναντι στη λευκορωσική ομάδα ΦΚ Γκόμελ, αλλά αντικαταστάθηκε στο 70ο λεπτό.. Ο Ζιρκόφ αγωνίστηκε σε όλη την κανονική διάρκεια τόσο του δεύτερου αγώνα της προκριματικής φάσης της διοργάνωσης απέναντι στην Παχτακόρ Τασκένδης, ο οποίος τελείωσε 2-1 υπέρ της ΤΣΣΚΑ,, όσο και του τελευταίου προκριματικού αγώνα απέναντι στη Ρέγκαρ-ΤάντΑΖ (Τατζικιστάν), ο οποίος έληξε επίσης 2-1 υπέρ της ΤΣΣΚΑ. Στον προημιτελικό, η ομάδα του έχασε από τη Σκόντο Ρίγας με σκορ 1-0 και αποκλείστηκε. Μετά το πέρας της διοργάνωσης, ο προπονητής της νεανικής ομάδας της ΤΣΣΚΑ, Γιούρι Άντζεμ, δήλωσε ότι ο Ζιρκόφ είχε καλές ευκαιρίες για να διατηρηθεί στην αρχική εντεκάδα της ομάδας..

Πρωτάθλημα και Κύπελλο Ρωσίας
Ο Γιούρι Ζιρκόφ με την μπάλα
Στις 7 Μαρτίου 2004, ο Ζιρκόφ έκανε το ντεμπούτο του σε επίσημο αγώνα με τα χρώματα της ΤΣΣΚΑ Μόσχας, στον τελικό του Σούπερ Καπ Ρωσίας. Αγωνίστηκε απέναντι στη Σπαρτάκ Μόσχας, όντας, μάλιστα, στην αρχική εντεκάδα. Ο αγώνας τελείωσε 1-3 υπέρ της ΤΣΣΚΑ Μόσχας και αυτό ήταν το πρώτο τρόπαιο που κατέκτησε με την ομάδα του. Ο προπονητής της ΤΣΣΚΑ, Αρτούρ Ζόρζε, δήλωσε ότι ο παίκτης του έπαιξε καλά και ότι τον περίμεναν σπουδαίες επιτυχίες.

Στις 12 Μαρτίου 2004, ο Ζιρκόφ αγωνίστηκε για πρώτη φορά στο Πρωτάθλημα Ρωσίας, με τη φανέλα της ΤΣΣΚΑ Μόσχας απέναντι στην Τορπέντο-Μεταλούργκ. Μπήκε ως αλλαγή στο 63ο λεπτό του αγώνα, ο οποίος τελείωσε με σκορ 0-0. Στις 3 Απριλίου 2004, στην 4η αγωνιστική του Πρωταθλήματος Ρωσίας, ο Γιούρι πέτυχε το πρώτο του τέρμα για την ΤΣΣΚΑ Μόσχας, στον αγώνα με τη Ζενίτ Αγίας Πετρούπολης. Όταν, στο 70ο λεπτό της αναμέτρησης, ο Ρολάν Γκούσεφ εκτέλεσε κόρνερ, οι αμυντικοί της Ζενίτ Αγίας Πετρούπολης έστειλαν την μπάλα στα πόδια του Ζιρκόφ, ο οποίος την προώθησε στα δίχτυα. Η εφημερίδα "Σπορτ Εξπρές" ανακήρυξε το εν λόγω τέρμα το πιο ωραίο της αγωνιστικής. Την επόμενη αγωνιστική, διπλασίασε τα τέρματα του για την ΤΣΣΚΑ Μόσχας. Συγκεκριμένα, στις 7 Απριλίου 2004, στον αγώνα απέναντι στην ΦΚ Ροστόφ-στο-Ντον, ο παίκτης άνοιξε το σκορ, στέλνοντας την μπάλα στα δίχτυα έπειτα από σουτ του Σεργκέι Σιμάκ. Σε αυτό τον αγώνα, που έληξε 3-1 υπέρ της ΤΣΣΚΑ, δέχτηκε και την πρώτη κίτρινη κάρτα στο Πρωτάθλημα Ρωσίας. Στην 10η αγωνιστική, σκόραρε το 3ο του τέρμα απέναντι στη Σατούρν Ράμενσκ. Αργότερα, στις 10 Ιουλίου 2004, ανακηρύχθηκε ο καλύτερος ποδοσφαιριστής του αγώνα απέναντι στην Αμκάρ Περμ, καθώς σκόραρε 2 τέρματα και έδωσε μια πάσα για γκολ. Στις 21 Αυγούστου 2004, στον αγώνα της 21ης αγωνιστικής, η ΤΣΣΚΑ Μόσχας έπαιξε με τη Σατούρν Ράμενσκ. Στις καθυστερήσεις του αγώνα αυτού αποβλήθηκαν δύο παίκτες από κάθε ομάδα, όταν στο γήπεδο υπήρξε γενικευμένη συμπλοκή μεταξύ των ποδοσφαιριστών της ΤΣΣΚΑ Μόσχας και της Σατούρν Ράμενσκ, των ειδικών δυνάμεων της αστυνομίας (ΟΜΟΝ) και των φίλαθλων. Από την πλευρά της ΤΣΣΚΑ, οι δύο παίκτες που αντίκρισαν την κόκκινη κάρτα ήταν ο Ζιρκόφ και ο Βασίλι Μπερεζούτσκι. Ως αποτέλεσμα της εξέλιξης αυτής, ο Ζιρκόφ δεν μπόρεσε να αγωνιστεί για 5 αγωνιστικές. Το τελευταίο του τέρμα στο Πρωτάθλημα ποδοσφαίρου Ρωσίας 2004, στο οποίο η ΤΣΣΚΑ κατέκτησε τη δεύτερη θέση, ήταν στις 25 Οκτωβρίου 2004, απέναντι στη Ζενίτ Αγίας Πετρούπολης. Παρά την αλλαγή προπονητή στη μέση της σεζόν, ο Γιούρι δεν έχασε τη θέση του στην αρχική εντεκάδα και, μάλιστα, κατέκτησε την 2η θέση στον κατάλογο των 33 καλύτερων ποδοσφαιριστών του Πρωταθλήματος ποδοσφαίρου Ρωσίας. Επιπλέον, εντάχθηκε στη συμβολική εθνική του Πρωταθλήματος Ρωσίας του 2004.

Στο Κύπελλο Ρωσίας έλαβε μέρος για πρώτη φορά στις 23 Μαρτίου 2004, στο νικηφόρο αγώνα της ΤΣΣΚΑ απέναντι στην ΦΚ Ουραλάν. Στον προημιτελικό της διοργάνωσης, η ΤΣΣΚΑ ηττήθηκε και στους 2 αγώνες από την Κρίλια Σοβέτοφ Σαμάρα και αποκλείστηκε από τη διοργάνωση. Ως αποτέλεσμα του πρόωρου αυτού αποκλεισμού, ο Ζιρκόφ συμμετείχε σε 3 μόνο αγώνες του Κυπέλλου Ρωσίας 2003-2004.

Τσάμπιονς Λιγκ
Ο Ζιρκόφ εμφανίστηκε για πρώτη φορά στο Τσάμπιονς Λιγκ, στις 27 Ιουλίου 2004, απέναντι στη Νέφτις Μπακού, σε αγώνα του 2ου προκριματικού γύρου, ο οποίος τελείωσε με σκορ 0-0. Στην επαναληπτική συνάντηση των δύο ομάδων στη Μόσχα, η ΤΣΣΚΑ νίκησε τη Νέφτιτς με 2-0. Και στους 2 αγώνες του τρίτου προκριματικού γύρου, όταν η ΤΣΣΚΑ έπαιξε απέναντι στη Ρέιντζερς Γλασκώβης, ο Ζιρκόφ συμπεριλήφθηκε στην αρχική εντεκάδα της ομάδας του. Το συνολικό αποτέλεσμα των 2 αγώνων ήταν 3-2 υπέρ της ΤΣΣΚΑ Μόσχας, κάτι που της έδωσε την ευκαιρία να συμμετέχει στους ομίλους της τελικής φάσης της διοργάνωσης. Η ΤΣΣΚΑ Μόσχας κατέκτησε την 3η θέση στον όμιλό της, εξασφαλίζοντας τη συμμετοχή της στο Κύπελλο ΟΥΕΦΑ το 2005.

#### 2005

Πρωτάθλημα και Κύπελλο Ρωσίας 2005
Στις 13 Μαρτίου 2005 συμμετείχε στον πρώτο αγώνα του Πρωταθλήματος Ρωσίας 2005, απέναντι στην Τέρεκ Γκρόζνι, ο οποίος τελείωσε με σκορ 3-0 υπέρ της ΤΣΣΚΑ Μόσχας. Λίγο αργότερα, στις 22 Ιουνίου 2005, ο Ζιρκόφ πέτυχε το πρώτο του τέρμα εκείνης της αγωνιστικής χρονιάς, σε αγώνα με τη ΦΚ Σίννικ, όταν, έπειτα από πάσα του Ελβέρ Ραχίμιτς, έστειλε με δυνατό σουτ την μπάλα στα δίχτυα. Στις 2 Ιουλίου 2005, στον αγώνα απέναντι στην Ντιναμό Μόσχας, τραυματίστηκε σοβαρά με αποτέλεσμα να απουσιάσει 3 εβδομάδες. Συνολικά, στο Πρωτάθλημα Ρωσίας του 2005, έλαβε μέρος σε 20 αγώνες, σκοράροντας 2 τέρματα (το δεύτερο στις 30 Οκτωβρίου 2005, απέναντι στην ΦΚ Ροστόφ-στο-Ντον). Στην προτελευταία 29η αγωνιστική, στέφθηκε πρωταθλητής, καθώς η ΤΣΣΚΑ κατέκτησε και τυπικά το πρωτάθλημα. Βάσει των αποτελεσμάτων της αγωνιστικής περιόδου, Ο Ζιρκόφ κατατάχθηκε στην κορυφή του καταλόγου με τους 33 καλύτερους ποδοσφαιριστές του Πρωταθλήματος Ρωσίας.

Σε ό,τι αφορά στο Κύπελλο Ρωσίας 2004-05, ο Ζιρκόφ συμμετείχε στον πρώτο νικηφόρο για την ΤΣΣΚΑ αγώνα (3-1) στις 1 Μαρτίου 2005, απέναντι στην ΦΚ Μόσχας, ενώ με το ίδιο σκορ και τον ίδιο νικητή έληξε και η επαναληπτική συνάντηση. Ο Ζιρκόφ δεν αγωνίστηκε τον πρώτο προημιτελικό απέναντι στη Σατούρν Ράμενσκ, ενώ στον επαναληπτικό αγώνα, που διεξήχθη στις 10 Μαΐου 2005, και τελείωσε με λευκή ισοπαλία, αντικαταστάθηκε στο 78ο λεπτό. Στον πρώτο ημιτελικό, η ΤΣΣΚΑ αντιμετώπισε τη Ζενίτ και έχασε 0-1 από την αντίπαλό της. Ο Ζιρκόφ δεν αγωνίστηκε στον επαναληπτικό αγώνα, που ήταν νικηφόρος για την ΤΣΣΚΑ (2-0) και της έπετρεψε να προκριθεί στον τελικό της διοργάνωσης με αντίπαλο τη ΦΚ Χίμκι.. Η συμβολή του Ζιρκόφ στην τελική επικράτηση της ομάδας του ήταν αποφασιστική, καθώς, στο 68ο λεπτό του τελικού, έστειλε με κεφαλιά την μπάλα στα δίχτυα ύστερα από σέντρα του Όλιτς Ίβιτσα. Το συγκεκριμένο τέρμα ήταν το μόνο που επιτεύχθηκε κατά τη διάρκεια της αναμέτρησης και χάρισε στην ΤΣΣΚΑ το Κύπελλο Ρωσίας 2004-05 (το 2ο στην ιστορία της).

Στον πρώτο αγώνα του Κυπέλλου Ρωσίας 2005-2006 απέναντι στην Τορπέντο Βλαντίμιρ, που διεξήχθη στις 6 Ιουλίου 2005 και έληξε 2-1 υπέρ της ΤΣΣΚΑ, ο Ζιρκόφ δεν συμμετείχε. Στην επαναληπτική συνάντηση, όμως, που έληξε ισόπαλη 1-1, συμμετείχε στην αρχική εντεκάδα, αλλά αντικαταστάθηκε μετά το τέλος του πρώτου ημιχρόνου.

Ευρωπαϊκά κύπελλα
Ο Ζιρκόφ συμμετείχε στους δύο αγώνες απέναντι στην Μπενφίκα για τη φάση των 16 του Κυπέλλου ΟΥΕΦΑ 2004-05. Ο πρώτος έληξε 2-0 υπέρ της ΤΣΣΚΑ και ο δεύτερος ισόπαλος 1-1. Η ΤΣΣΚΑ προκρίθηκε και στην επόμενη φάση αντιμετώπισε την Παρτιζάν Βελιγραδίου με το Ζιρκόφ βασικό και στους δύο αγώνες. Στα τελευταία λεπτά του δεύτερου αγώνα, αναχαίτισε, μάλιστα, την μπάλα πάνω στη γραμμή του τέρματος της ομάδας του, λίγο πριν εκείνη καταλήξει στα δίχτυα.. Με συνολικό αποτέλεσμα υπέρ της 3-1, η ΤΣΣΚΑ προκρίθηκε στα προημιτελικά, όπου αντιμετώπισε την ΦΚ Οσέρ από τη Γαλλία. Στην πρώτη συνάντηση, που τελείωσε 4-0 υπέρ της ΤΣΣΚΑ Μόσχας, ο Γιούρι έδωσε 2 πάσες για γκολ και ανακηρύχθηκε από την εφημερίδα "Σπορτ Εξπρές" ο πολυτιμότερος παίκτης του ματς. Στον επαναληπτικό αγώνα, η ΤΣΣΚΑ Μόσχας έχασε με σκορ 2-0 από την αντίπαλο της, αλλά, χάρη στην ευρεία της νίκη κατά την πρώτη συνάντηση, συνέχισε στα ημιτελικά με αντίπαλο την Πάρμα Π.Σ.. Η πρώτη συνάντηση μεταξύ των δύο ομάδων τελείωσε με λευκή ισοπαλία (0-0), αλλά στον επαναληπτικό στη Μόσχα η ΤΣΣΚΑ επιβλήθηκε με 3-0. Στο 10ο λεπτό του νικηφόρου αυτού αγώνα για την ομάδα του, ο Ζιρκόφ έδωσε ασσίστ στον Ντανιέλ Καρβάλιο, ο οποίος έστειλε την μπάλα στα δίχτυα. Στις 18 Μαΐου 2005, στο Στάδιο Ζοζέ Αλβαλάντε, στη Λισαβόνα, διεξήχθη ο τελικός του Κυπέλλου ΟΥΕΦΑ 2004-05, μεταξύ της ΤΣΣΚΑ Μόσχας και της Σπόρτινγκ Λισαβόνας, όπου με δύο τέρματα του Αλεξέι Μπερεζούτσκι και ένα του Βάγκνερ Λαβ η ΤΣΣΚΑ επιβλήθηκε με 3-1 και έγινε η πρώτη ρωσική ομάδα που κατακτά το Κύπελλο ΟΥΕΦΑ.

Στον αγώνα για το Σούπερ Κύπελλο Ευρώπης, που τελείωσε με σκορ 3-1 υπέρ της Λίβερπουλ, ο Ζιρκόφ ξεκίνησε βασικός, αλλά αντικαταστάθηκε στο 66ο λεπτό της αναμέτρησης εξαιτίας τραυματισμού.

Στο Κύπελλο ΟΥΕΦΑ 2005-06, συμμετείχε και στους 4 αγώνες στη φάση των ομίλων, αλλά η ΤΣΣΚΑ κατέλαβε την 3η μόλις θέση και αποκλείστηκε από από τη συνέχεια της διοργάνωσης.

#### 2006

Πρωτάθλημα και Κύπελλο Ρωσίας
Στις 11 Μαρτίου 2006, διεξήχθη ο τελικός του Σούπερ Καπ Ρωσίας, στον οποίο, σύμφωνα με τους κανονισμούς, έπρεπε να αναμετρηθούν ο πρωταθλητής και ο κυπελλούχος Ρωσίας της προηγούμενης αγωνιστικής περιόδου. Ωστόσο, στην περίπτωση που μια ομάδα κέρδιζε και στις δύο διοργανώσεις, θα αντιμετώπιζε τη δευτεραθλήτρια Ρωσίας. Συνακόλουθα, στον εν λόγω τελικό, αντίπαλος της νταμπλούχου ΤΣΣΚΑ ήταν η Σπαρτάκ Μόσχας. Το σκορ άνοιξε στο 22ο λεπτό, ο Εγκόρ Τιτόφ για τη Σπαρτάκ αλλά στο 42ο λεπτό, αφού νίκησε τον τερματοφύλακα, ο Ζιρκόφ ισοφάρισε, πετυχαίνοντας το πρώτο του τέρμα σε τελικό Σούπερ Καπ. Στις αρχές του δευτέρου ημιχρόνου, η Σπαρτάκ έκανε το σκορ 2-1, αλλά στο 72ο λεπτό ο Τσίντι Όντια ισοφάρισε εκ νέου. Η ΤΣΣΚΑ κέρδισε τελικά τον αγώνα χάρη σε τέρμα του νεοφερμένου Ζο και ο Ζιρκόφ κατέκτησε για δεύτερη φορά το τρόπαιο.

Στο Πρωτάθλημα Ρωσίας του 2006, συμμετείχε σε 27 αγώνες, αλλά πέτυχε ένα μόνο τέρμα στις 14 Οκτωβρίου, στον αγώνα απέναντι στην ΦΚ Ρούμπιν Καζάν. Στην 29η αγωνιστική (18 Νοεμβρίου), η ΤΣΣΚΑ κατέκτησε και μαθηματικά την πρώτη θέση, αφού νίκησε στον εκτός έδρας αγώνα την Λούτς-Ενέργκια (0-4) και ο Ζιρκόφ στέφθηκε για δεύτερη φορά στην καριέρα του πρωταθλητής. Εκτός από τον τίτλο, κατέλαβε την 1η θέση στον κατάλογο των 33 καλύτερων ποδοσφαιριστών του Πρωταθλήματος.

Στις 5 Μαρτίου 2006, σκόραρε στον πρώτο αγώνα του Κυπέλλου Ρωσίας 2005-06 απέναντι στη Σπαρτάκ Κοστρομά, ο οποίος τελείωσε με σκορ 5-0 υπέρ της ΤΣΣΚΑ. Δεν συμμετείχε στον επαναληπτικό αγώνα (0-3 υπέρ της ΤΣΣΚΑ Μόσχας), αλλά στους προημιτελικούς και στους ημιτελικούς παρατάχθηκε στο γήπεδο στην αρχική εντεκάδα. Στις 20 Μαΐου 2006, διηξήχθη ο τελικός μεταξύ της ΤΣΣΚΑ και της Σπαρτάκ, ο οποίος τελείωσε 3-0 υπέρ της ΤΣΣΚΑ, με αποτέλεσμα ο Ζιρκόφ να στεφθεί για δεύτερη συνεχόμενη φορά Κυπελλούχος Ρωσίας αλλά και νταμπλούχος.

Τσάμπιονς Λιγκ
Η ΤΣΣΚΑ συμμετείχε στον τρίτο προκριματικό γύρο του Τσάμπιονς Λιγκ 2006-07, αγωνιζόμενη απέναντι στην ΦΚ Ρούζομπεροκ, την οποία νίκησαν και στους δύο αγώνες (3-0, 2-0). Ο Ζιρκόφ συμμετείχε και στα 90 λεπτά του πρώτου αγώνα, ενώ στον επαναληπτικό εισήλθε μετά το πέρας του πρώτου ημιχρόνου. Στον όμιλο της τελικής φάσης, έλαβε και στους 6 αγώνες. Στις 6 Δεκεμβρίου 2006 πέτυχε τέρμα στον αγώνα απέναντι στο Αμβούργο ΣΦ, το οποίο ανακηρύχθηκε το ωραιότερο του Τσάμπιονς Λιγκ 2006-07. Αφού δέχτηκε πάσα από το κέντρο, πέρασε 3 αντιπάλους, και, σε τετ-α-τετ με τον τερματοφύλακα της αντίπαλης ομάδας, έστειλε την μπάλα στα δίχτυα.

#### 2007

Πρωτάθλημα και Κύπελλο Ρωσίας
Στις 3 Μαρτίου 2007, στο Στάδιο Λουζνίκι, στη Μόσχα, διεξήχθη ο 5ος τελικός του Σούπερ Καπ Ρωσίας. Όπως και την προηγούμενη φορά, οι ομάδες που αναμετρήθηκαν ήταν η ΤΣΣΚΑ Μόσχα και η Σπαρτάκ Μόσχας. Μόλις στο 1ο λεπτό της αναμέτρησης, ήταν αυτός που έκανε πάσα στον Βάγκνερ Λαβ, ο οποίος έστειλε την μπάλα στα δίχτυα της Σπαρτάκ Μόσχας. Το πρώτο ημίχρονο τελείωσε με σκορ 1-0 υπέρ της ΤΣΣΚΑ Μόσχας.

Ζιρκόφ, Ακινφέεφ και Ιγκνασέβιτς. 29 Απριλίου 2007. ΤΣΣΚΑ Μόσχας - Σατούρν Ράμενσκ, 3-1.
Στις αρχές του δευτέρου ημιχρόνου, ο Ζιρκόφ εκτέλεσε ένα δυνατό σουτ, αλλά δεν κατάφερε να σκοράρει. Στο 47ο λεπτό της αναμέτρησης, ο Νικίτα Μπαζένοφ ισοφάρισε για τη Σπαρτάκ Μόσχας. Στο 51ο λεπτό, ο Ιγκνασέβιτς, μετά από δυνατό σουτ, έκανε το σκορ 2-1 υπέρ της ΤΣΣΚΑ Μόσχας, αλλά στο 61ο λεπτό, ο Ντμίτρι Τορμπίνσκι, ισοφάρισε για τη Σπαρτάκ Μόσχας. Στο 64ο λεπτό της αναμέτρησης, ο Ζο έκανε το σκορ 3-2 υπέρ της ΤΣΣΚΑ Μόσχας, ενώ στο 80ο λεπτό της αναμέτρησης, ο τελευταίος διαμόρφωσε το τελικό αποτέλεσμα 4-2 υπέρ της ΤΣΣΚΑ Μόσχας. Η ΤΣΣΚΑ Μόσχας κατέκτησε το Σούπερ Καπ Ρωσίας για 3η φορά στην ιστορία της.

Στο Πρωτάθλημα Ρωσίας του 2007, ο Ζιρκόφ συμμετείχε σε 29 από τους 30 αγώνες, αφού δεν συμμετείχε στον αγώνα με την Ζενίτ Αγίας Πετρούπολης, εξαιτίας κίτρινων καρτών. Το πρώτο του τέρμα στο Πρωτάθλημα Ρωσίας του 2007 επιτεύχθηκε στις 29 Απριλίου 2007, στον αγώνα απέναντι στη Σατούρν Ράμενσκ, έπειτα από εκτέλεση κόρνερ. Ο αγώνας τελείωσε 3-1 υπέρ της ΤΣΣΚΑ Μόσχας. Ακολούθησε το 2ο τέρμα του παίκτη στο πρωτάθλημα της ίδιας αγωνιστικής περιόδου, στον αγώνα απέναντι στην Κρίλια Σοβέτοφ Σαμάρα, ο οποίος τελείωσε 4-2 υπέρ της ΤΣΣΚΑ Μόσχας. Στο Πρωτάθλημα Ρωσίας του 2007, η ΤΣΣΚΑ Μόσχας κατέκτησε την 3η θέση. Σύμφωνα με τα αποτελέσματα εκείνης της αγωνιστικής περιόδου, ο Γιούρι, για 3η συνεχόμενη φορά, κατέκτησε την κορυφή στη λίστα των 33 καλύτερων ποδοσφαιριστών του Πρωταθλήματος Ρωσίας.

Ο Γιούρι Ζιρκόφ με το βραβείο του καλύτερου ποδοσφαιριστής της ΤΣΣΚΑ Μόσχας.Στο Κύπελλο Ρωσίας 2006-07 έλαβε μέρος σε 2 αγώνες το 2007. Στη φάση των 1/8 του Κυπέλλου Ρωσίας 2006-07, η ΤΣΣΚΑ Μόσχας αντιμετώπισε την Κρίλια Σοβέτοφ Σαμάρα. Ο πρώτος αγώνας τελείωσε με σκορ 0-0, ενώ ο επαναληπτικός αγώνας ολοκληρώθηκε με αποτέλεσμα 2-0 υπέρ της Κρίλια Σοβέτοφ Σαμάρα. Και στους 2 αγώνες, έπαιξε με την αρχική εντεκάδα.

Οι αγώνες του Κυπέλλου Ρωσίας 2007-08 για την ΤΣΣΚΑ Μόσχας, άρχισαν στις 27 Ιουνίου 2007, στη φάση των 1/16, απέναντι στην ΦΚ Μπάλτικα Καλίνινγκραντ, ο οποίος τελείωσε με σκορ 0-1 υπέρ της ΤΣΣΚΑ Μόσχας. Ο Ζιρκόφ έπαιξε στην αρχική εντεκάδα. Στην επόμενη φάση, η ΤΣΣΚΑ Μόσχας αντιμετώπισε την ΦΚ Χίμκι. Ο αγώνας τελείωσε με σκορ 2-0 υπέρ της ΤΣΣΚΑ Μόσχας, με το 2ο τέρμα να το πετυχαίνει ο ίδιος. Στα προημιτελικά του Κυπέλλου Ρωσίας 2007-08, η ΤΣΣΚΑ Μόσχας αντιμετώπισε τη Σπαρτάκ-Νάλτσικ. Ο αγώνας ολοκληρώθηκε με αποτέλεσμα 2-1 υπέρ της ΤΣΣΚΑ Μόσχας, κάτι που της έδωσε τη δυνατότητα να συμμετάσχει στην επόμενη φάση της διοργάνωσης.

Ευρωπαϊκά κύπελλα
Αφού κατέκτησε την 3η θέση στον όμιλο της στο Τσάμπιονς Λιγκ 2006-07, η ΤΣΣΚΑ Μόσχας συνέχισε την εμφάνιση της στα ευρωπαϊκά κύπελλα, στη φάση των 1/16 του Κυπέλλου ΟΥΕΦΑ. Στις 22 Φεβρουαρίου 2007, η ΤΣΣΚΑ Μόσχας αντιμετώπισε την ΦΚ Μακάμπι Χάιφα. Ο πρώτος αγώνας τελείωσε με σκορ 0-0. Στον επαναληπτικό αγώνα, η ΤΣΣΚΑ Μόσχας έχασε από την ΦΚ Μακάμπι Χάιφα με σκορ 1-0, και αποκλείστηκε από τη διοργάνωση. Και στους 2 αγώνες, ο Γιούρι Ζιρκόφ έπαιξε στην αρχική εντεκάδα και συμμετείχε σε όλα τα 90 λεπτά του αγώνα.

Η ΤΣΣΚΑ Μόσχας άρχισε την πορεία της στο Τσάμπιονς Λιγκ 2007-08 από τη φάση των ομίλων της τελικής φάσης της διοργάνωσης. Στον πρώτο αγώνα, απέναντι στην ΠΣΦ Αϊντχόφεν, ο οποίος τελείωσε με σκορ 2-1 υπέρ της ολλανδικής ομάδας, έκανε πάσα στον Βάγκνερ, ο οποίος πέτυχε τέρμα. Στον αγώνα απέναντι στην τουρκική Φενερμπαχτσέ, ο Ζιρκόφ συμμετείχε σε πολλές επικίνδυνες φάσεις, και σε μια από αυτές έβγαλε τον Βάγκνερ Λαβ πρόσωπο με πρόσωπο με τον τερματοφύλακα της Φενερμπαχτσέ, αλλά ο Βάγκνερ δεν κατάφερε να στείλει την μπάλα στα δίχτυα των Τούρκων. Στον αγώνα απέναντι στην Ίντερ, εκτέλεσε πολλές καλές σέντρες, αλλά κανένας από τους συμπαίχτες του δεν κατάφερε να στείλει την μπάλα στα δίχτυα. Ο αγώνας τελείωσε με σκορ 2-1 υπέρ της Ίντερ. Στον επαναληπτικό αγώνα η ΤΣΣΚΑ Μόσχας έχασε από την Ίντερ με σκορ 2-4. Στους επαναληπτικούς αγώνες με την Αϊντχόφεν και τη Φενερμπαχτσέ, ο Ζιρκόφ δεν κατάφερε ούτε να σκοράρει, ούτε να κάνει μια πάσα για γκολ. Σύμφωνα με τα αποτελέσματα του ομίλου, η ΤΣΣΚΑ Μόσχας κατέκτησε την τελευταία, 4η θέση, και αποκλείστηκε από τη διοργάνωση.

#### 2008

Πρωτάθλημα και Κύπελλο Ρωσίας
Ο Ζιρκόφ ετοιμάζεται να εκτελέσει πέναλτι στον τελικό του Κυπέλλου Ρωσίας 2008-09 απέναντι στην Αμκάρ Πέρμ.
Τον Ιανουάριο του 2008, ο Ζιρκόφ ανανέωσε το συμβόλαιο του με την ΤΣΣΚΑ Μόσχας μέχρι το 2011. Στο Πρωτάθλημα Ρωσίας 2008 συμμετείχε σε 28 αγώνες, στους οποίους έδωσε 8 πάσες για γκολ και σκόραρε 3 τέρματα. Στον διαγωνισμό για τις πάσες για γκολ, κατέκτησε την 2η θέση στο Πρωτάθλημα Ρωσίας 2008, πίσω από τον πορτογάλο Νταννί. Το πρώτο τέρμα του Ζιρκόφ στο Πρωτάθλημα Ρωσίας του 2008 επιτεύχθηκε στις 30 Αυγούστου 2008, στον αγώνα απέναντι στη Λοκομοτίβ Μόσχας. Στο 68ο λεπτό της αναμέτρησης, αφού πέρασε 3 αμυντικούς, νίκησε και τον τερματοφύλακα της Λοκομοτίβ Μόσχας, Ιβάν Πελιτσσόλι. Όταν τελείωσε το Πρωτάθλημα Ρωσίας 2008, αυτό το τέρμα ανακηρύχθηκε από τους φιλάθλους της ΤΣΣΚΑ Μόσχας το πιο ωραίο τέρμα του Πρωταθλήματος Ρωσίας του 2008.

Στον αγώνα της 27ης αγωνιστικής απέναντι στη Σπαρτάκ Μόσχας, ο ποδοσφαιριστής είχε αποβληθεί από το γήπεδο. Στο 86ο λεπτό της αναμέτρησης ξέσπασε καυγάς μεταξύ των ποδοσφαιριστών της ΤΣΣΚΑ Μόσχας και των διαιτητών, εξαιτίας του ότι οι διαιτητές δεν έδωσαν κόρνερ υπέρ της ΤΣΣΚΑ Μόσχας. Ο Ζιρκόφ πλησίασε τον βοηθό διαιτητή και τον χτύπησε στο μέτωπο, και για αυτό δέχτηκε κίτρινη κάρτα. Μετά πήγε κοντά στον διαιτητή, τον έβρισε και τον έσπρωξε, με αποτέλεσμα να δεχθεί κόκκινη κάρτα. Εξαιτίας αυτού του επεισοδίου, απουσίαζε για μια αγωνιστική από τα γήπεδα. Αναφερόμενος σε εκείνη την αποβολή, δήλωσε ότι πριν εκείνο το επεισόδιο ήταν θυμωμένος, επειδή οι διαιτητές δεν έδιναν πολλές φορές σημασία στα φάουλ που του έκαναν οι ποδοσφαιριστές της Σπαρτάκ Μόσχας, ενώ επίσης, οι διαιτητές δεν μπορούσαν να συνεννοηθούν μεταξύ τους και είχαν αρκετές διαφωνίες. Επίσης, ο παίκτης είπε ότι, όσο θυμάται τον εαυτό του, δεχόταν πάντα κόκκινες κάρτες για μη ανάρμοστη συμπεριφορά.

Στο Πρωτάθλημα Ρωσίας 2008, με την ΤΣΣΚΑ Μόσχας, κατέκτησε την 2η θέση. Σύμφωνα με τα αποτελέσματα του Πρωταθλήματος Ρωσίας του 2008, ανακηρύχθηκε ο καλύτερος ποδοσφαιριστής του Πρωταθλήματος Ρωσίας για το 2008.

Στον ημιτελικό του Κυπέλλου Ρωσίας 2007-08, απέναντι στην Τομ Τομσκ, ο Ζιρκόφ έκανε πάσα για γκολ, και ανακηρύχθηκε ο πιο "επικίνδυνος" ποδοσφαιριστής του αγώνα. Στις 17 Μαΐου 2008, στο Στάδιο Λοκομοτίβ, διηξήχθη ο τελικός του Κυπέλλου Ρωσίας 2007-08, στον οποίο αναμετρήθηκαν η ΤΣΣΚΑ Μόσχας και η Αμκάρ Περμ. Στο 57ο λεπτό της αναμέτρησης, η Αμκάρ Περμ άνοιξε το σκορ, χάρη στο τέρμα του Νικολά Ντρίντσιτς, ο οποίος ψηλοκρέμασε τον Ακινφέεφ. Στο 64ο λεπτό, ο Τομισλάφ Ντούϊμοβιτς, έκανε το σκορ 2-0 υπέρ της Αμκάρ Πέρμ. Στο 66ο λεπτό, ο Βάγκνερ Λαβ μείωσε για την ΤΣΣΚΑ Μόσχας, ενώ στο 74ο λεπτό, ο Ζο, έπειτα από πάσα του Γιούρι, σκόραρε και έκανε το σκορ 2-2. Στην παράταση, το αποτέλεσμα παρέμεινε αμετάβλητο ενώ, στα πέναλτι, η ΤΣΣΚΑ Μόσχας κέρδισε την Αμκάρ Πέρμ με σκορ 4-1. Έτσι, ο Ζιρκόφ κατέκτησε το Κύπελλο Ρωσίας για 3η φορά στην καριέρα του.

Ευρωπαϊκά κύπελλα
Στις 18 Σεπτεμβρίου 2008, στον πρώτο προκριματικό γύρο του Κυπέλλου ΟΥΕΦΑ, η ΤΣΣΚΑ Μόσχας αναμετρήθηκε με τη Σλάβεν Μπελούπο (Κροατία). Η ΤΣΣΚΑ Μόσχας, αρχικά, έχανε 1-0, αλλά στα τελευταία λεπτά της αναμέτρησης κατάφερε να πάρει τη νίκη με σκορ 1-2. Στον επαναληπτικό αγώνα, η ΤΣΣΚΑ Μόσχας κέρδισε με σκορ 1-0. Στον επόμενο αγώνα, η ΤΣΣΚΑ Μόσχας κέρδισε την Ντεπορτίβο Λα Κορούνια, με σκορ 3-0. Σε αυτό τον αγώνα, είχε πολλές καλές ευκαιρίες για να σκοράρει, μα δεν τα κατάφερε. Στον αγώνα με τη Φέγενορντ (Ολλανδία), ο Ζιρκόφ έκανε πάσα στον Αλεξέι Μπερεζούτσκι, ο οποίος με τη σειρά του έστειλε την μπάλα στα δίχτυα. Ο αγώνας τελείωσε με σκορ 1-3 υπέρ της ΤΣΣΚΑ Μόσχας. Στον αγώνα απέναντι στη Λεχ Ποζνάν (Πολωνία), στον οποίο η ΤΣΣΚΑ Μόσχας κέρδισε με σκορ 2-1, σκόραρε το 3ο του τέρμα στα ευρωπαϊκά κύπελλα. Στον αγώνα απέναντι στην ΦΚ Νανσύ παρατάχθηκε στο γήπεδο στη θέση του αριστερού αμυντικού. Στο 32ο λεπτό της αναμέτρησης, αφού έφτασε στην περιοχή των γάλλων, ο Ζιρκόφ έκανε πάσα στον Ραμόν, ο οποίος έστειλε την μπάλα στα δίχτυα. Ο αγώνας τελείωσε με σκορ 4-3 υπέρ της ΤΣΣΚΑ Μόσχας, κάτι που της έδωσε τη δυνατότητα να συμμετάσχει στον όμιλο Θ' της τελικής φάσης της διοργάνωσης.

#### 2009

Πρωτάθλημα και Κύπελλο Ρωσίας
Ο Γιούρι Ζιρκόφ
Το Πρωτάθλημα Ρωσίας 2009 άρχισε για τον ποδοσφαιριστή, όπως και τις προηγούμενες φορές, με τον αγώνα για το Σούπερ Καπ Ρωσίας, στον οποίο αναμετρήθηκαν η ΤΣΣΚΑ Μόσχας και η ΦΚ Ρούμπιν Καζάν. Ο αγώνας διεξήχθη στις 7 Μαρτίου 2009, στο Στάδιο Λουζνίκι. Στην αρχή του αγώνα, η ΦΚ Ρούμπιν Καζάν κατείχε την υπεροχή, ενώ η ΤΣΣΚΑ Μόσχας προσπαθούσε να σκοράρει σε αντεπιθέσεις. Στο 26ο λεπτό, έπειτα από πάσα του Αλάν Ντζαγκόεφ, ο Ζιρκόφ επεχείρησε δυνατό σουτ, αλλά ο τερματοφύλακας της ΦΚ Ρούμπιν Καζάν, Σεργκέι Ρίζικοφ, το απέκρουσε. Στο 43ο λεπτό της αναμέτρησης, αφού πέρασε 3 ποδοσφαιριστές της ΦΚ Ρούμπιν Καζάν, έβγαλε σέντρα για τον Ντζαγκόεφ, ο οποίος έκανε το ίδιο στην περιοχή. Οι αμυντικοί της ΦΚ Ρούμπιν Καζάν δεν κατάφεραν να αποκρούσουν την μπάλα και ο Ντέιβαντας Σέμπερας έστειλε την μπάλα στα δίχτυα και άνοιξε το σκορ. Στο 66ο λεπτό, ο Ρομάν Σαρόνοφ, ισοφάρισε σε 1-1. Στο δεύτερο ημίχρονο της παράτασης, έκανε πάσα στον επιθετικό της ΤΣΣΚΑ Μόσχας, Τόμας Νέτσιντ, ο οποίος δεν κατάφερε να νικήσει τον τερματοφύλακα της ΦΚ Ρούμπιν Καζάν, ο οποίος έδιωξε τη μπάλα από την περιοχή του. Προσπάθησε να στείλει την μπάλα στα δίχτυα, αλλά ο Ντάτο Κβιρκβέλιγια αναχαίτισε την μπάλα στη γραμμή των διχτύων. Στο 113ο λεπτό της αναμέτρησης, ο Νέτσιντ έστειλε την μπάλα στα δίχτυα του Ρίζικοφ, και έτσι διαμόρφωσε το τελικό σκορ 1-2 υπέρ της ΤΣΣΚΑ Μόσχας. Ο Ζιρκόφ κατέκτησε το Σούπερ Καπ Ρωσίας για 4η φορά στην καριέρα του. Σύμφωνα με την εφημερίδα "Σπορτ Εξπρές", ήταν ένας από τους καλύτερους ποδοσφαιριστές του αγώνα.

Στο Πρωτάθλημα Ρωσίας του 2009, ο Ζιρκόφ συμμετείχε σε 10 αγώνες, στους οποίους έκανε 4 πάσες για γκολ και σκόραρε 1 τέρμα. Το μοναδικό του τέρμα στο Πρωτάθλημα Ρωσίας 2009, το σκόραρε στον αγώνα απέναντι στη Λοκομοτίβ Μόσχας, έπειτα από πάσα του Ευγκένι Αλντόνιν. Κατά τη διάρκεια της διοργάνωσης, εντάχθηκε τέσσερις φορές στη συμβολική Εθνική της αγωνιστικής, σύμφωνα με την εφημερίδα "Σπόρτ Εξπρές". Στις 14 Ιουνίου 2009, ο παίκτης συμμετείχε στον τελευταίο του αγώνα για την ΤΣΣΚΑ Μόσχας, απέναντι στη ΦΚ Μόσχας.

Στο Κύπελλο Ρωσίας 2008 - 2009, ο ρώσος παίκτης συμμετείχε σε 3 αγώνες, αρχίζοντας από τα προημιτελικά, επί της Λοκομοτίβ Μόσχας. Σε αυτό τον αγώνα, που τελείωσε με σκορ 1-0 υπέρ της ΤΣΣΚΑ Μόσχας, χάρη στο τέρμα του Νέτσιντ, ο Ζιρκόφ είχε αρκετές καλές ευκαιρίες,όμως δεν κατόρθωσε να σκοράρει. Στον ημιτελικό, η ΤΣΣΚΑ Μόσχας αντιμετώπισε την Ντιναμό Μόσχας. Στο 38ο λεπτό, ο Βάγκνερ Λαβ, με πέναλτι, άνοιξε το σκορ για την ΤΣΣΚΑ Μόσχας, ενώ, στην αρχή του δεύτερου ημιχρόνου, ο Μουσσά Μααζού, έπειτα από πάσα του Ζιρκόφ, έκανε το σκορ 2-0 υπέρ της ΤΣΣΚΑ Μόσχας. Στα τελευταία λεπτά του δευτέρου ημιχρόνου, οι ποδοσφαιριστές της Ντιναμό Μόσχας, αρχικά μείωσαν στο σκορ, ενώ στο τέλος κατάφεραν να ισοφαρίσουν. Στην παράταση, το αποτέλεσμα δεν άλλαξε, ενώ στα πέναλτι κέρδισαν οι ποδοσφαιριστές της ΤΣΣΚΑ Μόσχας. Ο Γιούρι είχε σκοράρει και αυτός στα πέναλτι. Στον τελικό του Κυπέλλου Ρωσίας 2008-09, η ΤΣΣΚΑ Μόσχας κέρδισε την ΦΚ Ρούμπιν Καζάν, με σκορ 1-0. Στο 90ο λεπτό της αναμέτρησης, τραυματίστηκε και αναγκάστηκε να αποχωρήσει από το γήπεδο.

Ευρωπαϊκά κύπελλα
Στην αγωνιστική περίοδο του 2009, συμμετείχε σε 3 αγώνες για την ΤΣΣΚΑ Μόσχας στα ευρωπαϊκά κύπελλα - 2 απέναντι στην Άστον Βίλα και 1 απέναντι στη ΦΚ Σαχτάρ Ντονέτσκ. Στον πρώτο αγώνα με την Άστον Βίλα, ο οποίος τελείωσε με σκορ 1-1, είχε κάποιες καλές ευκαιρίες, όπως ένα δυνατό σουτ, αλλά δεν κατάφερε να σκοράρει. Ωστόσο, στον επαναληπτικό αγώνα κατάφερε να σκοράρει. Στο δεύτερο ημίχρονο, έπειτα από εκτέλεση φάουλ, ο παίκτης άνοιξε το σκορ, ενώ στο 3ο λεπτό των καθυστερήσεων, ο Βάγκνερ Λαβ διαμόρφωσε το τελικό σκορ 2-0 υπέρ της ΤΣΣΚΑ Μόσχας. Στη φάση των 1/8, η ΤΣΣΚΑ Μόσχας αναμετρήθηκε με τη Σαχτάρ Ντονέτσκ. Σε αυτό τον αγώνα, ο οποίος τελείωσε με σκορ 1-0 υπέρ της ΤΣΣΚΑ Μόσχας, ο ποδοσφαριστής των Μοσχοβίτων δέχτηκε κίτρινη κάρτα και δεν μπορούσε να λάβει μέρος στον επόμενο αγώνα του Κυπέλλου ΟΥΕΦΑ. Στον επαναληπτικό αγώνα, η ΤΣΣΚΑ Μόσχας ηττήθηκε και αποκλείστηκε από τη διοργάνωση.

### Τσέλσι

Κατά τη διάρκεια της θερινής μεταγραφικής περιόδου, για τον Ζιρκόφ ενδιαφέρθηκαν πολλοί ευρωπαϊκοί σύλλογοι, όπως η Μπαρτσελόνα, αλλά ο ρώσος ποδοσφαιριστής προτίμησε την Τσέλσι, με την οποία υπέγραψε συμβόλαιο 3+1 ετών, αφού πέρασε τις απαραίτητες ιατρικές εξετάσεις.. Η μεταγραφή του στην Τσέλσι κόστισε 18 εκατομμύρια στερλίνες ή γύρω στα 22 εκαττομμύρια ευρώ, και με αυτό τον τρόπο, έγινε ο πιο ακριβοπληρωμένος ρώσος ποδοσφαιριστής στην ιστορία. Στις 5 Αυγούστου 2009 τραυματίστηκε και απουσίαζε από τα γήπεδα για 1 μήνα, ενώ επέστρεψε στις προπονήσεις στις 25 Αυγούστου.

#### 2009-10

Πρωτάθλημα και Κύπελλο Αγγλίας
Ο Ζιρκόφ με τη φανέλα της Τσέλσι
Στις 20 Δεκεμβρίου 2009, έλαβε μέρος στον πρώτο του αγώνα για την Τσέλσι, απέναντι στη Γουέστ Χαμ Γιουνάιτεντ, ο οποίος ολοκληρώθηκε με αποτέλεσμα 1-1. Ο Ζιρκόφ συμμετείχε σε 17 αγώνες του Πρωταθλήματος Αγγλίας, αλλά δεν κατάφερε να πετύχει τέρμα σε κανένα από αυτούς.

Στα προημιτελικά του Κυπέλλου Αγγλίας, στις 2 Δεκεμβρίου 2009, απέναντι στην Μπλάκμπερν Ρόβερς, ο οποίος τελείωσε 3-3 στην κανονική διάρκεια και 4-3 στα πέναλτι υπέρ της Τσέλσι, συμμετείχε σε όλα τα 120 λεπτά του αγώνα, και σκόραρε στη φάση των πέναλτι.

Στις 13 Απριλίου 2010 πραγματοποίησε πολύ καλή εμφάνιση στον αγώνα με την Μπόλτον Γουόντερερς παρά τον τραυματισμό του μετά τη σύγκρουσή του με τον αρχηγό της Μπόλτον, Κέβιν Ντέιβις. Ως αποτέλεσμα, ο ρώσος έπαιξε στον αγώνα με τέσσερα ράμματα στο κεφάλι και με δεμένο χέρι. Κατέκτησε το νταμπλ (πρωτάθλημα και κύπελλο) με την Τσέλσι.

Ευρωπαϊκά κύπελλα
Μετά τη μεταγραφή του στην Τσέλσι, ο ποδοσφαιριστής συμμετείχε σε 3 αγώνες του Τσάμπιονς Λιγκ 2009-10. Στις 21 Οκτωβρίου 2009 πραγματοποίησε την πρώτη του εμφάνιση για την Τσέλσι στο Τσάμπιονς Λιγκ, απέναντι στην Ατλέτικο Μαδρίτης, όταν στο 73ο λεπτό, αντικατέστησε τον Σαλομόν Καλού. Ο αγώνας τελείωσε με σκορ 4-0 υπέρ της Τσέλσι. Στις 25 Νοεμβρίου 2009, στον αγώνα απέναντι στην ΦΚ Πόρτο, ο οποίος ολοκληρώθηκε με αποτέλεσμα 1-0 υπέρ της Τσέλσι, ο Ζιρκόφ παρατάχθηκε στο γήπεδο με την αρχική εντεκάδα. Στις 8 Δεκεμβρίου 2009, στον αγώνα απέναντι στον ΑΠΟΕΛ, στο 26ο λεπτό της αναμέτρησης, έκανε πάσα στον Ντιντιέ Ντρογκμπά, ο οποίος έστειλε την μπάλα στα δίχτυα του ΑΠΟΕΛ. Ο αγώνας τελείωσε με σκορ 2-2, και η Τσέλσι προκρίθηκε στην επόμενη φάση της διοργάνωσης.

#### 2010-11

Πρωτάθλημα και Κύπελλο
Η νέα χρονιά άρχισε για τον Ζιρκόφ με το Σούπερ Καπ Αγγλίας 2010, όπου μπήκε ως αλλαγή στο 79ο λεπτό, ενώ η ομάδα του ηττήθηκε από τη Μάντσεστερ Γιουνάιτεντ με σκορ 1:3.

Στο Πρωτάθλημα Ποδοσφαίρου Αγγλίας 2010/2011, η Τσέλσι κατέκτησε τη δεύτερη θέση, ενώ ο Ζιρκόφ έπαιξε σε 12 αγώνες, χωρίς να καταφέρει να σκοράρει. Στο Κύπελλο Ποδοσφαίρου Αγγλίας 2010/2011, η Τσέλσι έπαιξε σε δύο αγώνες, στους οποίους συμμετείχε ο Γιούρι.

Ευρωπαϊκά κύπελλα
Στις 19 Οκτωβρίου 2010, ο Γιούρι Ζιρκόφ πέτυχε το πρώτο επίσημο του τέρμα για την ομάδα του Λονδίνου. Αυτό έγινε στον αγώνα του Τσάμπιονς Λιγκ, στον αγώνα με τη Σπαρτάκ Μόσχας. Χάρη σε αυτό το τέρμα, ο Ζιρκόφ έγινε ο πρώτος Ρώσος ποδοσφαιριστής, που πέτυχε τέρμα στα δίχτυα των συμπατριωτών του στο Τσάμπιονς Λιγκ. Στο Τσάμπιονς Λιγκ 2010/2011, ο ποδοσφαιριστής έπαιξε σε 7 αγώνες, ενώ η ομάδα του αποκλείστηκε στη φάση των προημιτελικών.

### Ανζί

Ο Ζιρκόφ στο ντεμπούτο του για την Ανζί
Το καλοκαίρι του 2011, για τον Ζιρκόφ ενδιαφέρθηκαν η Ντιναμό Μόσχας, η Σπαρτάκ Μόσχας και η Ρουμπίν Καζάν. Στον τέλος του Ιουλίου, για τον Γιούρι ενδιαφέρθηκε η Ανζί. Στις 2 Αυγούστου ο ποδοσφαιριστής και η Ανζί συμφώνησαν τους όρους τετραετούς συμβολαίου. Στις 6 Αυγούστου, ο Γιούρι έγινε επισήμως ποδοσφαιριστής της Ανζί. Το ποσό της μεταφοράς του παίκτη από την Τσέλσι ανέρχεται στα 15 εκατομμύρια ευρώ. Σύμφωνα με την άποψη του Αντρέι Καντσέλσκις, ο Γιούρι επέστρεψε στη Ρωσία, επειδή φοβήθηκε τον ανταγωνισμό στην Τσέλσι. Από την άλλη, οι Εβγκένι Λόφτσεφ, Ντμίτρι Χοχλόφ, Ραβίλ Σαμπίτοφ, Βλαντιμίρ Ντολκοπόλοφ και Αλεξέι Σαφόνοφ δήλωσαν ότι η αιτία της μεταφοράς του Ζιρκόφ στην Ανζί ήταν τα λεφτά. Ο Γιούρι δήλωσε ότι το κύριο πράγμα για αυτόν είναι το ποδόσφαιρο και ελπίζει να βρει από αυτό ευχαρίστηση στη νέα του ομάδα.

#### 2011-12

Πρωτάθλημα Ρωσίας
Πανό για τον Γιούρι Ζιρκόφ.  
Πάνω (Ανζί): «*Γιούρα Ζιρκόφ, είσαι η τιμή της Ρωσίας και της Ανζί!*»  
Κάτω (Σπαρτάκ Μόσχας): «*Δεν αγοράζεις την τιμή με λεφτά!*»
Στις 14 Αυγούστου, ο Γιούρι έκανε το ντεμπούτο για την Ανζί στον αγώνα με τη Σπαρτάκ Μόσχας, όπου η ομάδα του ηττήθηκε με σκορ 0:3. Αυτός ο αγώνας ήταν ο 300ος αγώνας στην επαγγελματική του καριέρα.

Κύπελλο Ποδοσφαίρου Ρωσίας
Στις 21 Σεπτεμβρίου 2011, ο Γιούρι συμμετείχε στον αγώνα κατά της Ντιναμό Μόσχας, στα 1/8 του Κυπέλλου Ποδοσφαίρου Ρωσίας 2011/2012, όπου η Ανζί ηττήθηκε με σκορ 0:1.

### Ντιναμό Μόσχας

Στις 6 Αυγούστου του 2013, εντάχθηκε στη ρωσική ομάδα Ντιναμό Μόσχας, στην οποία παρέμεινε έως και το 2016.

### Ζενίτ Αγίας Πετρούπολης

Στις 26 Ιανουαρίου του 2016, υπέγραψε διετές συμβόλαιο με τη Ζενίτ Αγίας Πετρούπολης.

Διεθνής καριέρα
---------------

### Εθνική Ελπίδων Ρωσίας

Ο Ζιρκόφ έλαβε την πρώτη του κλήση από την Εθνική Ελπίδων της Ρωσίας στα τέλη Μαρτίου του 2004.. Στα τέλη του επόμενου μήνα, προσκλήθηκε και πάλι για τον αγώνα με την Εθνική Ελπίδων Νορβηγίας, αλλά συμμετείχε για πρώτη φορά σε επίσημη συνάντηση στις 4 Σεπτεμβρίου 2004, με αντίπαλο την ομάδα Ελπίδων της Σλοβακίας, η οποία ηττήθηκε με 4-0. Στους προκριματικούς αγώνες του Ευρωπαϊκού Πρωταθλήματος Ελπίδων, έλαβε μέρος στους αγώνες της Ρωσίας κατά του Λουξεμβούργου (4-0 υπέρ της Ρωσίας), της Πορτογαλίας (2-0 υπέρ της Πορτογαλίας)) και της Εσθονίας (3-0 υπέρ της Ρωσίας). Στην τελευταία συνάντηση, πέτυχε το πρώτο του τέρμα για την Εθνική Ελπίδων της χώρας του. Στην αγωνιστική περίοδο του 2004, ο παίκτης συμμετείχε με την Εθνική Ελπίδων Ρωσίας σε 7 αγώνες, συμπεριλαμβανομένων των φιλικών, επιτυγχάνοντας 1 τέρμα.

### Εθνική Ρωσίας

#### 2005

Ο Ζιρκόφ αγωνίστηκε για πρώτη φορά με τη φανέλα της Εθνικής Ρωσίας στις 9 Φεβρουαρίου 2005, στον αγώνα απέναντι στην Εθνική Ιταλίας, ο οποίος τελείωσε 2-0 υπέρ της δεύτερης. Συνολικά, στην αγωνιστική περίοδο του 2005, συμμετείχε σε 4 αγώνες με την Εθνική ανδρών Ρωσίας, αλλά και σε 2 αγώνες για την Εθνική Ελπίδων της χώρας του με αντίπαλο την αντίστοιχη δανική ομάδα(1-0 και 3-1 υπέρ της Δανίας). Στη δεύτερη συνάντηση, ο Ζιρκόφ άνοιξε το σκορ στο 2ο λεπτό της αναμέτρησης, αλλά στο 62ο λεπτό, ο Τόμας Κάλενμπεργκ, έπειτα από φάουλ του Ιγκόρ Ακινφέεφ στην περιοχή των Ρώσων, ισοφάρισε. Στα τελευταία λεπτά του αγώνα, όταν ο διαιτητής ακύρωσε το δεύτερο τέρμα της Εθνικής Ρωσίας, έβγαλε τη φανέλα του και την έδωσε στο διαιτητή, ο οποίος έδειξε την κόκκινη κάρτα τόσο σε αυτόν όσο και στους Βλαντιμίρ Μπιστρόφ, Σεργκέι Τσερνογκάεφ, Αλεξάντερ Σαμέντοφ και Αλεξάντερ Μπουχάροφ, που τον υποστήριξαν. Στο γεγονός εδόθη εκτεταμένη προβολή από τα Μέσα Μαζικής Ενημέρωσης και, εν τέλει, ο ποδοσφαιριστής ζήτησε δημοσίως συγγνώμη για τη συμπεριφορά .

#### 2006

Στην αγωνιστική περίοδο του 2006 συμμετείχε σε 3 αγώνες με την Εθνική Ρωσίας. Στον πρώτο αγώνα, η Εθνική Ρωσίας αναμετρήθηκε με την Εθνική Βραζιλίας. Ο αγώνας τελείωσε με σκορ 0-1 υπέρ της Εθνικής Βραζιλίας. Ο παίκτης από το Ταμπόφ συμμετείχε σε όλη την κανονική διάρκεια του αγώνα. Στον δεύτερο αγώνα η Εθνική Ρωσίας αναμετρήθηκε με την Εθνική Ισραήλ. Ο αγώνας τελείωσε με σκορ 1-1. Αντικαταστάθηκε στο 77ο λεπτό. Στον τελευταίο του αγώνα για την Εθνική Ρωσίας στην αγωνιστική περίοδο του 2006, ο οποίος διεξήχθη στις 15 Νοεμβρίου 2006, στη Βόρεια Μακεδονία, η Εθνική Ρωσίας αναμετρήθηκε με την τοπική εθνική ομάδα. Ο Ζιρκόφ είχε κάποιες καλές ευκαιρίες, αλλά δεν κατάφερε να σκοράρει.

#### 2007

Στην αγωνιστική περίοδο του 2007, ο ποδοσφαιριστής έλαβε μέρος σε 9 αγώνες για την Εθνική Ρωσίας, συμπεριλαμβανομένου και των φιλικών αγώνων με την Εθνική Ολλανδίας και την Εθνική Πολωνίας. Η πρώτη επίσημη διεθνής συμμετοχή του Ζιρκόφ στην Εθνική Ρωσίας πραγματοποιήθηκε στις 24 Μαρτίου 2007 στο Τάλιν για τα προκριματικά του Euro 2008. Ο αγώνας τελείωσε με σκορ 2-0 υπέρ της Εθνικής Ρωσίας. Στον πρώτο αγώνα απέναντι στην Εθνική Ανδόρρας, ο Ζιρκόφ έκανε πάσα στον Αλεξάντερ Κερζακόφ, ο οποίος έστειλε την μπάλα στα δίχτυα των αντιπάλων. Στον αγώνα με την Εθνική Αγγλίας, εκτέλεσε δυνατό σουτ, αλλά οι αμυντικοί της Εθνικής Αγγλίας απέκρουσαν αυτό το σουτ. Ο τελευταίος αγώνας του για την Εθνική Ρωσίας στη σεζόν 2007, ήταν ο επαναληπτικός αγώνας με την Εθνική Ανδόρρας. Ο αγώνας τελείωσε με σκορ 0-1 υπέρ της Εθνικής Ρωσίας, και αφού η Εθνική Κροατίας κέρδισε την Εθνική Αγγλίας, η Εθνική Ρωσίας πέρασε στην τελική φάση του Euro 2008.

#### 2008

Ο Γιούρι Ζιρκόφ κατά τη διάρκεια της προπόνησης της Εθνικής Ρωσίας στο Λέογκανγκ (Αυστρία).
Συνολικά το 2008 ο Γιούρι Ζιρκόφ έλαβε μέρος σε 12 αγώνες για την Εθνική Ρωσίας, ανάμεσα στους οποίους και σε φιλικούς αγώνες. Στον αγώνα απέναντι στην Εθνική Καζακστάν, έκανε πάσα στον Ντμίτρι Σιτσιόφ, ο οποίος έστειλε την μπάλα στα δίχτυα. Στο Euro 2008, ο Ζιρκόφ, θεωρητικά, έπαιζε στη θέση του αριστερού αμυντικού, αλλά συμμετείχε σε πολλές επιθέσεις της Εθνικής Ρωσίας. Ήταν αυτός που εκτελούσε συχνά τα κόρνερ ή τα φάουλ. Στον αγώνα απέναντι στην Εθνική Σουηδίας, έκανε πάσα στον Αντρέι Αρσάβιν, ο οποίος έστειλε την μπάλα στα δίχτυα των Σκανδινάβων. Στον αγώνα με την Εθνική Ολλανδίας, όταν το σκορ ήταν 1-1, οι αμυντικοί της Εθνικής Ολλανδίας τον σταμάτησαν με φάουλ στην περιοχή τους, αλλά ο διαιτητής δεν έδωσε πέναλτι. Παρά το γεγονός εκείνο, η Εθνική Ρωσίας νίκησε με σκορ 3-1. Στον ημιτελικό, η Εθνική Ρωσίας έχασε από την Εθνική Ισπανίας με σκορ 3-0, αλλά παρ' όλ' αυτά, για πρώτη φορά στην ιστορία της κατέκτησε την 3η θέση στο Ευρωπαϊκό Πρωτάθλημα Ποδοσφαίρου. Με βάση τα αποτελέσματα του Euro 2008, ο Ζιρκόφ εντάχθηκε στη συμβολική Εθνική του Euro 2008, σύμφωνα με την UEFA.

Το φθινόπωρο του 2008, έλαβε μέρος σε 3 προκριματικούς αγώνες για το Παγκόσμιο Κύπελλο Ποδοσφαίρου 2010.

#### 2009

Στην αγωνιστική περίοδο του 2009 έλαβε μέρος σε 3 αγώνες στα προκριματικά του Παγκοσμίου Κυπέλλου Ποδοσφαίρου 2010. Στον αγώνα απέναντι στην Εθνική Αζερμπαϊτζάν δημιούργησε μια καλή ευκαιρία, αλλά ο Ρομάν Παβλιουτσένκο δεν κατάφερε να στείλει την μπάλα στα δίχτυα. Στους υπόλοιπους 2 αγώνες, απέναντι στην Εθνική Λίχτενσταϊν και Εθνική Φινλανδίας, ο ρώσος διεθνής παρατάχθηκε στο γήπεδο με την αρχική εντεκάδα. Τον Αύγουστο, ο Ζιρκόφ δέχθηκε τραύμα, το οποίο δεν του επέτρεψε να παίξει στον φιλικό αγώνα με την Εθνική Αργεντινής (η Αργεντινή νίκησε με σκορ 2:3), ούτε και στους αγώνες με την Εθνική Λίχτενσταϊν και με την Εθνική Ουαλίας (και οι δύο αγώνες έληξαν με νίκη των Ρώσων, 3:0 και 3:1 αντίστοιχα), για τα Προκριματικά του Παγκοσμίου Κυπέλλου Ποδοσφαίρου 2010. Παρά τον τραυματισμό, ο Ζιρκόφ συμμετείχε στον αγώνα με την Εθνική Γερμανίας, στον οποίο οι Ρώσοι ηττήθηκαν με σκορ 1:0. Ο Ζιρκόφ ήταν ένας από τους καλύτερους του αγώνα, αφού κατάφερε να βγάλει από το παιχνίδι τον Ζερόμ Μποατένγκ. Ο Γιούρι συμμετείχε και στους δύο αγώνες μπαράζ με την Εθνική Σλοβενίας. Στον πρώτο αγώνα, είχε μια καλή ευκαιρία για γκολ, αλλά ο Σαμίρ Χαντανόβιτς απέκρουσε τη μπάλα με τα πόδια. Στον επαναληπτικό αγώνα, στη Σλοβενία, ο Ζιρκόφ αποβλήθηκε από τον αγώνα, λόγω αψιμαχίας, μετά από δεύτερη κάρτα. Ο διαιτητής του αγώνα, Τέριε Χάουγκ, αργότερα δήλωσε ότι δεν είδε ακριβώς τι έγινε και ίσως απόβαλλε κατά λάθος τον Ζιρκόφ.

#### 2010

Το 2010, ο Ζιρκόφ συμμετείχε σε όλους τους αγώνες της Εθνικής Ρωσίας (εκτός εκείνου με την Εθνική Ανδόρρας), αλλά δεν κατάφερε να πετύχει τέρμα. Το 2011, ο Γιούρι κέρδισε πέναλτι στον αγώνα με την Εθνική Αρμενίας, το οποίο εκτέλεσε επιτυχημένα ο Ρομάν Παβλιουτσένκο. Οι Ρώσοι κέρδισαν τον αγώνα με σκορ 3:1.

#### 2011- έως σήμερα

Η μετακίνηση του Ζιρκόφ στην Ανζί προκάλεσε την αντίδραση των οπαδών της ΤΣΣΚΑ Μόσχας, οι οποίοι σε φιλικό της Εθνικής Ρωσίας με την αντίστοιχη ομάδας της Σερβίας αποδοκίμασαν έντονα τον παίκτη.. Ο Πρόεδρος της ΡΠΟ, Σεργκέι Φούρσενκο, δήλωσε ότι η συμπεριφορά των οπαδών της Εθνικής Ρωσίας στον αγώνα με την Εθνική Σερβίας ήταν προδοσία της πατρίδας Ο Πάβελ Πογκρεμπνιάκ δήλωσε ότι «μπορεί να σκεφθεί κανείς ότι ο Γιούρι πρόδοσε την πατρίδα! Δεν ήταν ευχάριστο να παίζουμε με έτσι ατμόσφαιρα» Ο Ντικ Αντβοκάντ, προπονητής της Εθνικής Ρωσίας, δήλωσε ότι είναι λυπημένος με τη συμπεριφορά των οπαδών και πρόσθεσε ότι η επιστροφή του Γιούρι έπρεπε να ευχαριστήσει τους οπαδούς - «μετά τον αγώνα, όλη η ομάδα στάθηκε στο πλευρό του Γιούρι»

Τρόπος παιχνιδιού
-----------------

Ο Γιούρι Ζιρκόφ, κατά τη διάρκεια της επαγγελματικής του καριέρας, έπαιξε σχεδόν σε όλες τις θέσεις. Στην αρχή της καριέρας του, όταν ήταν ποδοσφαιριστής της Σπαρτάκ Ταμπόφ, έπαιζε στη θέση του επιθετικού και του αριστερού μέσου. Όταν μεταγράφηκε στην ΤΣΣΚΑ Μόσχας, αρχικά έπαιζε στη θέση του αριστερού αμυντικού, αλλά ο τότε προπονητής της ΤΣΣΚΑ Μόσχας, Αρτούρ Ζόζε, άλλαξε ιδέα και τοποθέτησε τον Γιούρι στη θέση του αριστερού μέσου. Στην Εθνική Ρωσίας, ο Ζιρκόφ έπαιζε αρχικά στη θέση του αριστερού μπακ-χαφ, ενώ σήμερα, ο παίκτης αγωνίζεται στη θέση του αριστερού μέσου.

Ο Ζιρκόφ έχει εξαιρετική ντρίμπλα και δυνατό πέρασμα — ιδιότητες που αποτελούν πολύ χρήσιμες για τους ποδοσφαιριστές στα άκρα. Ο Γιούρι θεωρείται τεχνικός, γρήγορος ποδοσφαιριστής, ικανός να προσπεράσει αρκετούς αντίπαλους και στα περίχωρα της περιοχής και στο κέντρο του γηπέδου. Είναι πολύ λειτουργικός, παίζοντας στα άκρα, και τα «οργώνει» από τη μια πλευρά έως την άλλη. Όπως και πολλοί γρήγοροι και τεχνικοί ποδοσφαιριστιές, ο Ζιρκόφ δέχεται πολλά χτυπήματα στα πόδια.

Προσωπική ζωή
-------------

### Οικογένεια

Ο Γιούρι έχει 2 αδελφούς και 1 αδελφή. Ο μικρότερος αδερφός, Νικολάι, είναι ποδοσφαιριστής της ομάδας των νέων της ΤΣΣΚΑ Μόσχας. Στις 1 Φεβρουαρίου 2008, παντρεύτηκε την Ίννα. Στις 8 Σεπτεμβρίου 2008, γεννήθηκε ο γιος τους, Ντμίτρι. Στις 21 Αυγούστου 2010, γεννήθηκε η κόρη του Γιούρι, Μιλάνα.

### Εκπαίδευση

Τη μέση εκπαίδευση, την έλαβε στο 19ο Σχολείο, ενώ μετά σπούδασε Ηλεκτρική-Μηχανική στο Ομοσπονδιακό Πανεπιστήμιο του Ταμπόφ. Ολοκλήρωσε τις σπουδές του τον Δεκέμβριο του 2008, όταν και απέκτησε το δίπλωμά του..

### Ελεύθερος χρόνος

Στον ελεύθερο του χρόνο, παίζει ηλεκτρονικά παιχνίδια, ακούει μουσική ή βλέπει ταινίες. Πιο πρόσφατα, συλλέγει αντικείμενα που έχουν σχέση με τον Μεγάλο Πατριωτικό Πόλεμο, και ελπίζει ότι θα μπορέσει να ανοίξει μουσείο στο σπίτι του, όπου θα μπορεί να παρουσιάσει τη συλλογή του.

### Ατυχήματα

Ενεπλάκη 2 φορές σε ατυχήματα. Για πρώτη φορά αυτό έγινε τον Ιανουάριο του 2005, στο Ταμπόφ, όταν ο παίκτης, ο οποίος οδηγούσε με μεγάλη ταχύτητα, συγκρούστηκε με άλλο αυτοκίνητο, με αποτέλεσμα το όχημά του να προσκρούσει πάνω σε φωτεινό σηματοδότη. Ο ποδοσφαιριστής σώθηκε χάρη στους αερόσακους. Σε παρόμοιο περιστατικό που έγινε στις 18 Δεκεμβρίου 2008, στο Καλίνινγκραντ, ο Ζιρκόφ δεν έπαθε τίποτα.

Διακρίσεις
----------

### Ομαδικές

**ΤΣΣΚΑ Μόσχας**
* Πρωταθλητής Ρωσίας - 2005, 2006
* Δευτεραθλητής Ρωσίας - 2004, 2008
* Χάλκινο μετάλλιο στο Πρωτάθλημα Ρωσίας - 2007
* Νικητής του Κυπέλλου Ρωσίας - 2004/2005, 2005/2006, 2007/2008, 2008/2009
* Νικητής του Σούπερ Καπ Ρωσίας - 2004, 2006, 2007, 2009
* Νικητής του Κυπέλλου ΟΥΕΦΑ - 2004/2005
* Κύπελλο του Πρώτου Καναλιού - 2007

**Τσέλσι ΦΚ**
* Πρωταθλητής Αγγλίας - 2009/2010
* Κυπελλούχος Αγγλίας - 2009/2010

**Ζενίτ Αγίας Πετρούπολης**
* Ρωσικό Σούπερ Καπ - 2016

**Εθνική Ρωσίας**
* Χάλκινο μετάλλιο στο Ευρωπαϊκό Κύπελλο Ποδοσφαίρου 2008

### Ατομικές

* Καλύτερος ποδοσφαιριστής του Κυπέλλου Ελπίδας - 2003
* Βραβείο της Φιλίας - 2006
* Στη λίστα των 33 καλύτερων ποδοσφαιριστών του Πρωταθλήματος Ρωσίας - Νο.1 (2005, 2006, 2007, 2008) Νο.2 (2004)
* Εντάχθηκε στη συμβολική εθνική του Euro 2008, σύμφωνα με την ΟΥΕΦΑ
* Υποψήφιος για τη «Χρυσή Μπάλα» - 2008
* Καλύτερος ποδοσφαιριστής της Ρωσίας, σύμφωνα με το περιοδικό Φουτμπόλ - 2008
* Καλύτερος ποδοσφαιριστής της Ρωσίας, σύμφωνα με την εφημερίδα «Σοβιετικός αθλητισμός» - 2008
* Καλύτερος ποδοσφαιριστής της Ρωσίας, σύμφωνα με το τηλεοπτικό πρόγραμμα «Το ποδόσφαιρο της Ρωσίας» - 2008
* Καλύτερος ποδοσφαιριστής της Ρωσίας, σύμφωνα με την ΡΠΟ (Ρωσική Ποδοσφαιρική Ομοσπονδία)
* Κάτοχος του βραβείου «Ηγέτης της Εθνικής Ρωσίας» - 2008

Στατιστικές
-----------

### Ομάδες

*(μέχρι τις 22 Σεπτεμβρίου 2010)*

| Ομάδα | Χρονιά | Πρωτάθλημα | Κύπελλο | Σούπερ Καπ | Ευρωπαϊκό Κύπελλο | Σύνολο |
| --- | --- | --- | --- | --- | --- | --- |
| Παιχνίδια | Τέρματα | Παιχνίδια | Τέρματα | Παιχνίδια | Τέρματα | Παιχνίδια | Τέρματα | Παιχνίδια | Τέρματα |
| **Σπαρτάκ Ταμπόφ** | 2001 | 2 | 0 | 0 | 0 | — | — | — | — | 2 | 0 |
| 2002 | 37 | 10 | 0 | 0 | — | — | — | — | 37 | 10 |
| 2003 | 33 | 16 | 3 | 0 | — | — | — | — | 36 | 16 |
| Σύνολο | 74 | 26 | 3 | 0 | — | — | — | — | 77 | 26 |
| **ΤΣΣΚΑ Μόσχας** | 2004 | 25 | 6 | 2 | 0 | 1 | 0 | 10 | 0 | 38 | 6 |
| 2005 | 20 | 2 | 6 | 1 | — | — | 14 | 1 | 40 | 4 |
| 2006 | 27 | 1 | 6 | 1 | 1 | 1 | 8 | 1 | 42 | 4 |
| 2007 | 29 | 2 | 5 | 1 | 1 | 0 | 8 | 0 | 43 | 3 |
| 2008 | 28 | 3 | 2 | 0 | — | — | 6 | 1 | 36 | 4 |
| 2009 | 10 | 1 | 3 | 1 | 1 | 0 | 3 | 1 | 17 | 3 |
| Σύνολο | 139 | 15 | 24 | 4 | 4 | 1 | 48 | 4 | 215 | 24 |
| **Τσέλσι ΦΚ** |
| 2009/2010 | 17 | 0 | 6 | 0 | 0 | 0 | 4 | 0 | 27 | 0 |
| 2009/10 | 12 | 0 | 2 | 0 | 0 | 0 | 7 | 1 | 21 | 1 |
| Σύνολο | 29 | 0 | 8 | 0 | 0 | 0 | 11 | 1 | 48 | 1 |
| **Ανζί** |
| 2011/12 | 7 | 0 | 1 | 0 | 0 | 0 | 0 | 0 | 8 | 0 |
| Σύνολο | 7 | 0 | 1 | 0 | 0 | 0 | 0 | 0 | 8 | 0 |
| Κατά τη διάρκεια της καριέρας του | 249 | 41 | 38 | 4 | 4 | 1 | 59 | 5 | 346 | 51 |

### Εθνική Ρωσίας

*(μέχρι τις 7 Οκτωβρίου 2011)*

|  |  |  |  |  |  |
| --- | --- | --- | --- | --- | --- |
| **Νούμερο** | **Ημερομηνία** | **Αντίπαλος** | **Σκορ** | **Γκολ (Ζιρκόφ)** | **Διοργάνωση** |
| 1 | 9 Φεβρουαρίου 2005 |  Ιταλία | 0:2 | — | Φιλικός αγώνας |
| 2 | 30 Μαρτίου 2005 | Εσθονία Εσθονία  | 1:1 | — | Προκριματικά Παγκοσμίου Κυπέλλου Ποδοσφαίρου 2006 |
| 3 | 4 Ιουνίου 2005 |  Λετονία | 2:0 | — | Προκριματικά Παγκοσμίου Κυπέλλου Ποδοσφαίρου 2006 |
| 4 | 8 Ιουνίου 2005 |  Γερμανία | 2:2 | — | Φιλικός αγώνας |
| 5 | 1 Μαρτίου 2006 | Βραζιλία Βραζιλία  | 0:1 | — | Φιλικός αγώνας |
| 6 | 7 Οκτωβρίου 2006 |  Ισραήλ | 1:1 | — | Προκριματικά Ευρωπαϊκού Πρωταθλήματος 2008 |
| 7 | 15 Νοεμβρίου 2006 |  Βόρεια Μακεδονία | 2:0 | — | Προκριματικά Ευρωπαϊκού Πρωταθλήματος 2008 |
| 8 | 7 Φεβρουαρίου 2007 |  Ολλανδία | 1:4 | — | Φιλικός αγώνας |
| 9 | 24 Μαρτίου 2007 | Εσθονία Εσθονία  | 2:0 | — | Προκριματικά Ευρωπαϊκού Πρωταθλήματος 2008 |
| 10 | 2 Ιουνίου 2007 | Ανδόρρα Ανδόρρα  | 4:0 | — | Προκριματικά Ευρωπαϊκού Πρωταθλήματος 2008 |
| 11 | 6 Ιουνίου 2007 | Κροατία Κροατία | 0:0 | — | Προκριματικά Ευρωπαϊκού Πρωταθλήματος 2008 |
| 12 | 22 Αυγούστου 2007 |  Πολωνία | 2:2 | — | Φιλικός αγώνας |
| 13 | 12 Σεπτεμβρίου 2007 | Αγγλία Αγγλία  | 0:3 | — | Προκριματικά Ευρωπαϊκού Πρωταθλήματος 2008 |
| 14 | 17 Οκτωβρίου 2007 | Αγγλία Αγγλία  | 2:1 | — | Προκριματικά Ευρωπαϊκού Πρωταθλήματος 2008 |
| 15 | 17 Νοεμβρίου 2007 |  Ισραήλ | 1:2 | — | Προκριματικά Ευρωπαϊκού Πρωταθλήματος 2008 |
| 16 | 21 Νοεμβρίου 2007 | Ανδόρρα Ανδόρρα  | 1:0 | — | Προκριματικά Ευρωπαϊκού Πρωταθλήματος 2008 |
| 17 | 26 Μαρτίου 2008 |  Ρουμανία | 0:3 | — | Φιλικός αγώνας |
| 18 | 23 Μαΐου 2008 |  Καζακστάν | 6:0 | — | Φιλικός αγώνας |
| 19 | 28 Μαΐου 2008 |  Σερβία | 2:1 | — | Φιλικός αγώνας |
| 20 | 10 Ιουνίου 2008 |  Ισπανία | 1:4 | — | Ευρωπαϊκό Πρωτάθλημα Ποδοσφαίρου 2008 |
| 21 | 14 Ιουνίου 2008 | Ελλάδα Ελλάδα | 1:0 | — | Ευρωπαϊκό Πρωτάθλημα Ποδοσφαίρου 2008 |
| 22 | 18 Ιουνίου 2008 |  Σουηδία | 2:0 | — | Ευρωπαϊκό Πρωτάθλημα Ποδοσφαίρου 2008 |
| 23 | 21 Ιουνίου 2008 |  Ολλανδία | 3:1 | — | Ευρωπαϊκό Πρωτάθλημα Ποδοσφαίρου 2008 |
| 24 | 26 Ιουνίου 2008 |  Ισπανία | 0:3 | — | Ευρωπαϊκό Πρωτάθλημα Ποδοσφαίρου 2008 |
| 25 | 20 Αυγούστου 2008 |  Ολλανδία | 1:1 | — | Φιλικός αγώνας |
| 26 | 10 Σεπτεμβρίου 2008 |  Ουαλία | 2:1 | — | Προκριματικά Παγκοσμίου Κυπέλλου Ποδοσφαίρου 2010 |
| 27 | 11 Οκτωβρίου 2008 |  Γερμανία | 1:2 | — | Προκριματικά Παγκοσμίου Κυπέλλου Ποδοσφαίρου 2010 |
| 28 | 15 Οκτωβρίου 2008 |  Φινλανδία | 3:0 | — | Προκριματικά Παγκοσμίου Κυπέλλου Ποδοσφαίρου 2010 |
| 29 | 28 Μαρτίου 2009 | Αζερμπαϊτζάν Αζερμπαϊτζάν  | 2:0 | — | Προκριματικά Παγκοσμίου Κυπέλλου Ποδοσφαίρου 2010 |
| 30 | 1 Απριλίου 2009 | Λίχτενσταϊν Λίχτενσταϊν  | 1:0 | — | Προκριματικά Παγκοσμίου Κυπέλλου Ποδοσφαίρου 2010 |
| 31 | 10 Ιουνίου 2009 |  Φινλανδία | 3:0 | — | Προκριματικά Παγκοσμίου Κυπέλλου Ποδοσφαίρου 2010 |
| 32 | 10 Οκτωβρίου 2009 |  Γερμανία | 0:1 | — | Προκριματικά Παγκοσμίου Κυπέλλου Ποδοσφαίρου 2010 |
| 33 | 14 Νοεμβρίου 2009 |  Σλοβενία | 2:1 | — | Προκριματικά Παγκοσμίου Κυπέλλου Ποδοσφαίρου 2010 |
| 34 | 18 Νοεμβρίου 2009 |  Σλοβενία | 0:1 | — | Προκριματικά Παγκοσμίου Κυπέλλου Ποδοσφαίρου 2010 |
| 35 | 11 Αυγούστου 2010 | Βουλγαρία Βουλγαρία  | 1:0 | — | Φιλικός αγώνας |
| 36 | 7 Σεπτεμβρίου 2010 |  Σλοβακία | 0:1 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 37 | 8 Οκτωβρίου 2010 |  Ιρλανδία | 2:3 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 38 | 12 Οκτωβρίου 2010 |  Πρώην Γιουγκοσλαβική Δημοκρατία της Μακεδονίας | 0:1 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 39 | 17 Νοεμβρίου 2010 |  Βέλγιο | 0:2 | — | Φιλικός αγώνας |
| 40 | 26 Μαρτίου 2011 |  Αρμενία | 0:0 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 41 | 29 Μαρτίου 2011 |  Κατάρ | 1:1 | — | Φιλικός αγώνας |
| 42 | 4 Ιουνίου 2011 |  Αρμενία | 3:1 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 43 | 7 Ιουνίου 2011 |  Καμερούν | 0:0 | — | Φιλικός αγώνας |
| 44 | 10 Αυγούστου 2011 |  Σερβία | 1:0 | — | Φιλικός αγώνας |
| 45 | 2 Σεπτεμβρίου 2011 |  Πρώην Γιουγκοσλαβική Δημοκρατία της Μακεδονίας | 1:0 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 46 | 6 Σεπτεμβρίου 2011 |  Ιρλανδία | 0:0 | — | Προκριματικά Ευρωπαϊκού Πρωταθλήματος Ποδοσφαίρου 2012 |
| 47 | 7 Οκτωβρίου 2011 |  Σλοβακία | 1:0 | — | Προκριματικά Ευρωπαϊκού Πρωταθλήματος Ποδοσφαίρου 2012 |

**Σύνολο: 47 αγώνες / 0 τέρματα / 24 νίκες, 10 ισοπαλίες, 13 ήττες**

Παραπομπές
----------

1. ↑  Barry J. Hugman, επιμ. (2010). *The PFA Footballers' Who's Who 2010–11*. Mainstream. σελ. 452. ISBN 978-1-84596-601-0.
2. ↑  «Yuri Zhirkov profile». Chelsea F.C. Αρχειοθετήθηκε από το πρωτότυπο στις 30 Ιουνίου 2011. Ανακτήθηκε στις 16 Μαΐου 2014.
3. ↑  «Premier League Player Profile». Premier League. Αρχειοθετήθηκε από το πρωτότυπο στις 17 Μαΐου 2014. Ανακτήθηκε στις 16 Μαΐου 2014.
4. ↑  Ο Αρσάβιν και ο Ζιρκόφ είναι υποψήφιοι για το βραβείο «Χρυσή Μπάλα»(Ρωσικά)
5. 1 2 3  Ο Γιούρι Ζιρκόφ ανακηρύχθηκε ως ο καλύτερος ποδοσφαιριστής της Ρωσίας το 2008(Ρωσικά)
6. ↑  Ο Γιούρι Ζιρκόφ - ποδοσφαιριστής της χρονιάς, σύμφωνα με το περιοδικό Φουτμπόλ[*νεκρός σύνδεσμος*](Ρωσικά)
7. ↑  Σοβιετικός αθλητισμός, Γιούρι Ζιρκόφ - ο καλύτερος ποδοσφαιριστής του Πρωταθλήματος Ρωσίας 2008(Ρωσικά)
8. 1 2 3 4 5  Zhirkov’s family was so poor he skipped training to grow food for the winter, *The Sun*, 11-8-2009, ανάκτηση 10-6-2010.
9. ↑  Λοκομοτίβ Καλούγκα — Σπαρτάκ Ταμπόφ, 4:2(Ρωσικά)
10. 1 2 3  Στατιστικά του Γιούρι Ζιρκόφ στην Σπαρτάκ Ταμπόφ(Ρωσικά)
11. ↑  Μέντι Σελιάτινο - Σπαρτάκ Ταμπόφ, 2:3(Ρωσικά)
12. ↑  Ποδόσφαιρο. Στα δίχτυα μας. Κέντρο. 33η αγωνιστική Αρχειοθετήθηκε 2004-10-23 στο Wayback Machine.(Ρωσικά)
13. 1 2  Μεταγραφική περίοδος 2003-2004 Αρχειοθετήθηκε 2004-10-24 στο Wayback Machine.(Ρωσικά)
14. ↑  *Ι. Ράμπινερ*. Πώς σκότωναν την Σπαρτάκ Μόσχας. 2006
15. ↑  «Ο Ζιρκόφ μετακομίζει στην ΤΣΣΚΑ Μόσχας». Αρχειοθετήθηκε από το πρωτότυπο στις 27 Ιανουαρίου 2005. Ανακτήθηκε στις 6 Ιουνίου 2010.
16. ↑  Κύπελλο ΚΑΚ 2004
17. ↑  Παχτακόρ Τασκένδης — ΤΣΣΚΑ Μόσχας — 1-2 (1-1).
18. ↑  ΤΣΣΚΑ Μόσχας —Ρέγκαρ-ΤάντΑΖ — 2-1 (0-0)
19. ↑  ΤΣΣΚΑ Μόσχας — Σκόντορ Ρίγας — 0-1
20. ↑  «Κύπελλο ΚΑΚ». Αρχειοθετήθηκε από το πρωτότυπο στις 23 Μαρτίου 2005. Ανακτήθηκε στις 6 Ιουνίου 2010.
21. ↑  Σπαρτάκ Μόσχας — ΤΣΣΚΑ Μόσχας — 1-3 (1-1, 1-1)
22. ↑  Ο καλύτερος ποδοσφαιριστής της Ρωσίας στη σεζόν 2004. Άποψη του Σπορτ Εξπρές Αρχειοθετήθηκε 2005-01-23 στο Wayback Machine.(Ρωσικά)
23. ↑  ΤΣΣΚΑ Μόσχας - ΦΚ Μόσχας, 0-0 Αρχειοθετήθηκε 2009-07-10 στο Wayback Machine.(Ρωσικά)
24. ↑  ΤΣΣΚΑ Μόσχας — Ζενίτ Αγίας Πετρούπολης — 3-3 (2-1)(Ρωσικά)
25. ↑  «Το πιο ωραίο τέρμα της 4ης αγωνιστικής». Αρχειοθετήθηκε από το πρωτότυπο στις 23 Ιανουαρίου 2005. Ανακτήθηκε στις 6 Ιουνίου 2010.
26. ↑  ΦΚ Ροστόφ-στο-Ντον — ΤΣΣΚΑ Μόσχας, 1-3 (0-1)(Ρωσικά)
27. ↑  Το νέο αστέρι της ΤΣΣΚΑ Μόσχας Αρχειοθετήθηκε 2005-02-10 στο Wayback Machine.(Ρωσικά)
28. ↑  Σατούρν Ράμενσκ — ΤΣΣΚΑ Μόσχας — 0-1 (0-0)(Ρωσικά)
29. ↑  Πρωτάθλημα Ρωσίας. 30η αγωνιστική(Ρωσικά)
30. ↑  Ζενίτ Αγίας Πετρούπολης — ΤΣΣΚΑ Μόσχας — 0-3 (0-1)
31. ↑  Οι 33 καλύτεροι Αρχειοθετήθηκε 2006-03-03 στο Wayback Machine.(Ρωσικά)
32. ↑  Συμβολική εθνική Πρωταθλήματος Ρωσίας 2004 Αρχειοθετήθηκε 2005-02-18 στο Wayback Machine.(Ρωσικά)
33. ↑  1/8: Επαναληπτικοί αγώνες(Ρωσικά)
34. ↑  1/4: Πρώτοι αγώνες(Ρωσικά)
35. ↑  Νέφτιτς Μπακού — ΤΣΣΚΑ Μόσχας — 0-0 Αρχειοθετήθηκε 2005-08-30 στο Wayback Machine.(Ρωσικά)
36. ↑  Τώρα μπορούμε να ετοιμαστούμε για τη Ρέιντζερς Γλασκόβης Αρχειοθετήθηκε 2005-09-21 στο Wayback Machine.(Ρωσικά)
37. ↑  Η ΤΣΣΚΑ Μόσχας στην τελική φάση του Τσάμπιονς Λιγκ! Αρχειοθετήθηκε 2005-02-19 στο Wayback Machine.(Ρωσικά)
38. ↑  ΤΣΣΚΑ Μόσχας — Τέρεκ Γκρόζνι — 3-0 (1-0)(Ρωσικά)
39. ↑  ΦΚ Σίννικ — ΤΣΣΚΑ Μόσχας — 1-1 (1-0)(Ρωσικά)
40. ↑  Ο Γιούρι θα απουσιάζει για 2 εβδομάδες[*νεκρός σύνδεσμος*](Ρωσικά)
41. ↑  Στατιστικά του Γιούρι Ζιρκόφ στο Πρωτάθλημα Ρωσίας 2005[*νεκρός σύνδεσμος*](Ρωσικά)
42. ↑  Ντιναμό Μόσχας — ΤΣΣΚΑ Μόσχας — 1-2 (0-0)(Ρωσικά)
43. ↑  Στη λίστα των 33 καλύτερων υπάρχουν 15 ξένοι Αρχειοθετήθηκε 2012-12-21 at Archive.is(Ρωσικά)
44. ↑  Κύπελλο Ρωσίας 2004-05, 1/8, πρώτοι αγώνες(Ρωσικά)
45. ↑  Κύπελλο Ρωσίας 2004-05, 1/8, επαναληπτικοί αγώνες(Ρωσικά)
46. ↑  Κύπελλο Ρωσίας 2004-05, Προημιτελικοί, πρώτοι αγώνες(Ρωσικά)
47. ↑  Κύπελλο Ρωσίας 2004-05, Ημιτελικοί, πρώτοι αγώνες(Ρωσικά)
48. ↑  Κύπελλο Ρωσίας 2004-05, Ημιτελικοί, επαναληπτικοί αγώνες(Ρωσικά)
49. ↑  Ο τελικός του Κυπέλλου Ρωσίας 2004-05(Ρωσικά)
50. ↑  Κύπελλο Ρωσίας 2005/2006, 1/16, πρώτοι αγώνες(Ρωσικά)
51. ↑  Κύπελλο Ρωσίας 2005/2006, 1/16, επαναληπτικοί αγώνες(Ρωσικά)
52. ↑  Κύπελλο ΟΥΕΦΑ 2004-05, 1/16(Ρωσικά)
53. ↑  Κύπελλο ΟΥΕΦΑ 2004-05, 1/8, επαναληπτικοί αγώνες(Ρωσικά)
54. ↑  Οι προημιτελικοί του Κυπέλλου ΟΥΕΦΑ 2004-05, πρώτοι αγώνες(Ρωσικά)
55. ↑  Ήμασταν καλύτεροι Αρχειοθετήθηκε 2005-12-05 στο Wayback Machine.(Ρωσικά)
56. ↑  Οι ημιτελικοί του Κυπέλλου ΟΥΕΦΑ 2004/2005, επαναληπτικοί αγώνες(Ρωσικά)
57. ↑  ΤΣΣΚΑ Μόσχας - Νικητής του Κυπέλλου ΟΥΕΦΑ!!!
58. ↑  ΤΣΣΚΑ Μόσχας - Από την Λισαβόνα στην Λισαβόνα Αρχειοθετήθηκε 2005-05-24 στο Wayback Machine.(Ρωσικά)
59. ↑  Ο Γιούρι Ζιρκόφ τραυματίστηκε Αρχειοθετήθηκε 2005-12-04 στο Wayback Machine.(Ρωσικά)
60. ↑  Ευχαριστώ ΤΣΣΚΑ Μόσχας! Αρχειοθετήθηκε 2007-08-12 στο Wayback Machine.(Ρωσικά)
61. ↑  Όμιλος Ζ'(Ρωσικά)
62. ↑  Θα ήταν αμαρτία αν δεν χρησιμοποιούσα την σέντρα του Βάγκνερ Αρχειοθετήθηκε 2006-05-28 στο Wayback Machine.(Ρωσικά)
63. ↑  Σούπερ Καπ Ρωσίας - 2006(Ρωσικά)
64. 1 2  Στατιστικά του Γιούρι Ζιρκόφ στην σεζόν 2006[*νεκρός σύνδεσμος*](Ρωσικά)
65. ↑  Λούτς-Ενέργκια - ΤΣΣΚΑ Μόσχας - 0-4(Ρωσικά)
66. ↑  Ποιος είναι υπέρ του Ακινφέεφ; Όλοι! Αρχειοθετήθηκε 2009-03-22 στο Wayback Machine.(Ρωσικά)
67. ↑  Κύπελλο Ρωσίας 2005-06. 1/8, πρώτοι αγώνες(Ρωσικά)
68. ↑  Κύπελλο Ρωσίας 2005-06, 1/8, επαναληπτικοί αγώνες(Ρωσικά)
69. ↑  Ο τελικός του Κυπέλλου Ρωσίας 2005/2006(Ρωσικά)
70. ↑  ΤΣΣΚΑ Μόσχας — ΦΚ Ρούζομπεροκ - 3-0
71. ↑  ΦΚ Ρούζομπεροκ - ΤΣΣΚΑ Μόσχας - 0-2(Ρωσικά)
72. ↑  Το τέρμα του ανακηρύχθηκε το ωραιότερο τέρμα στο Τσάμπιονς Λιγκ 2006-07 Αρχειοθετήθηκε 2007-03-31 στο Wayback Machine.(Ρωσικά)
73. ↑  Αμβούργο ΣΦ - ΤΣΣΚΑ Μόσχας - 3-2(Ρωσικά)
74. ↑  ΤΣΣΚΑ Μόσχας - Σπαρτάκ Μόσχας - 4-2(Ρωσικά)
75. ↑  Στατιστικά του Γιούρι Ζιρκόφ στην σεζόν 2007 Αρχειοθετήθηκε 2009-07-10 στο Wayback Machine.(Ρωσικά)
76. ↑  ΤΣΣΚΑ Μόσχας - Σατούρν Ράμενσκ - 3-1(Ρωσικά)
77. ↑  ΤΣΣΚΑ Μόσχας - Κρίλια Σοβέτοφ Σαμάρα - 4-2(Ρωσικά)
78. ↑  1/8 Κυπέλλου Ρωσίας 2006/2007. Πρώτοι αγώνες(Ρωσικά)
79. ↑  Κύπελλο Ρωσίας 2007/08. 1/16(Ρωσικά)
80. ↑  Κύπελλο Ρωσίας 2007/2008. 1/8(Ρωσικά)
81. ↑  Κύπελλο Ρωσίας 2007/2008. Προημιτελικοί(Ρωσικά)
82. ↑  Κύπελλο ΟΥΕΦΑ 2006/2007, 1/16, πρώτοι αγώνες(Ρωσικά)
83. ↑  Κύπελλο ΟΥΕΦΑ 2006/2007, 1/16, επαναληπτικοί αγώνες(Ρωσικά)
84. ↑  Αϊντχόφεν - ΤΣΣΚΑ Μόσχας, 2-1(Ρωσικά)
85. ↑  ΤΣΣΚΑ Μόσχας - Φενερμπαχτσέ, 2-2(Ρωσικά)
86. ↑  ΤΣΣΚΑ Μόσχας - Ίντερ, 1-2(Ρωσικά)
87. ↑  Ίντερ - ΤΣΣΚΑ Μόσχας, 4-2(Ρωσικά)
88. ↑  Αϊντχόφεν - ΤΣΣΚΑ Μόσχας(Ρωσικά)
89. ↑  Φενερμπαχτσέ - ΤΣΣΚΑ Μόσχας, 3-1(Ρωσικά)
90. ↑  Όμιλος Η'(Ρωσικά)
91. ↑  Η ΤΣΣΚΑ Μόσχας ανανέωσε τα συμβόλαια της με 5 ποδοσφαιριστές Αρχειοθετήθηκε 2008-01-12 στο Wayback Machine.(Ρωσικά)
92. ↑  «Η πιο ωραία πάσα για γκολ». Αρχειοθετήθηκε από το πρωτότυπο στις 18 Δεκεμβρίου 2008. Ανακτήθηκε στις 6 Ιουνίου 2010.
93. ↑  Στατιστικά του Γιούρι Ζιρκόφ στο Πρωτάθλημα Ρωσίας 2008 Αρχειοθετήθηκε 2008-10-01 στο Wayback Machine.(Ρωσικά)
94. ↑  Λοκομοτί Μόσχας - ΤΣΣΚΑ Μόσχας - 0-2 Αρχειοθετήθηκε 2008-12-22 στο Wayback Machine.(Ρωσικά)
95. ↑  Το πιο ωραίο τέρμα του Πρωταθλήματος Ρωσίας 2008[*νεκρός σύνδεσμος*](Ρωσικά)
96. ↑  27η αγωνιστική[*νεκρός σύνδεσμος*](Ρωσικά)
97. ↑  Γιούρι Ζιρκόφ: «Μου έδειχναν πάντα κόκκινη κάρτα για ανάρμοστη συμπεριφορά»(Ρωσικά)
98. ↑  Ο βαθμολογικός πίνακας του Πρωταθλήματος Ρωσίας 2008
99. ↑  Ο Φιγκαρό για τον Χίντινγκ Αρχειοθετήθηκε 2008-05-28 στο Wayback Machine.(Ρωσικά)
100. ↑  Ο τελικός του Κυπέλλου Ρωσίας 2007/2008 Αρχειοθετήθηκε 2013-04-08 στο Wayback Machine.(Ρωσικά)
101. ↑  Σλαβέν Μπελούπο - ΤΣΣΚΑ Μόσχας - 1-2(Ρωσικά)
102. ↑  ΤΣΣΚΑ Μόσχας - Σλαβέν Μπελούπο - 1-0(Ρωσικά)
103. ↑  ΤΣΣΚΑ Μόσχας - Ντεπορτίβο Λα Κορούνια - 3-0(Ρωσικά)
104. ↑  Φέγενορν - ΤΣΣΚΑ Μόσχας - 1-3(Ρωσικά)
105. ↑  ΤΣΣΚΑ Μόσχας - Λεχ Ποζνάν - 2-1(Ρωσικά)
106. ↑  ΦΚ Νανσύ - ΤΣΣΚΑ Μόσχας - 3-4(Ρωσικά)
107. ↑  Σούπερ Καπ Ρωσίας 2009(Ρωσικά)
108. ↑  Η χρονολογία του αγώνα(Ρωσικά)
109. ↑  Σούπερ Καπ Ρωσίας. ΦΚ Ρούμπιν Καζάν - ΤΣΣΚΑ Μόσχας — 1-2 (0-1, 1-0, 0-1)(Ρωσικά)
110. ↑  Πρωτάθλημα Ρωσίας 2009, 12η αγωνιστική(Ρωσικά)
111. ↑  ΤΣΣΚΑ Μόσχας - Λοκομοτίβ Μόσχας — 4-1 (1-0)(Ρωσικά)
112. ↑  Πρωτάθλημα Ρωσίας 2009, 9η αγωνιστική, Η συμβολική Εθνική της αγωνιστικής σύμφωνα με την εφημερίδα "Σπόρτ Εξπρές"(Ρωσικά)
113. ↑  Κύπελλο Ρωσίας 2008/2009. Προημιτελικοί(Ρωσικά)
114. ↑  Κύπελλο Ρωσίας — 2008/2009. Ημιτελικοί.(Ρωσικά)
115. ↑  Άστον Βίλα - ΤΣΣΚΑ Μόσχας — 1-1 (0-1)
116. ↑  ΤΣΣΚΑ Μόσχας - Άστον Βίλα — 2-0 (0-0)(Ρωσικά)
117. ↑  ΤΣΣΚΑ Μόσχας — Σαχτάρ Ντονέτσκ - 1-0 (0-0)(Ρωσικά)
118. ↑  Σαχτάρ Ντονέτσκ — ΤΣΣΚΑ Μόσχας - 2-0 (0-0)(Ρωσικά)
119. ↑  Ο Λαπόρτα δεν θέλει να επαναλάβει τη λυπηρή εμπειρία Αρχειοθετήθηκε 2014-09-01 στο Wayback Machine.(Ρωσικά)
120. ↑  Απέκτησε Ζιρκόφ η Τσέλσι, Sport24, ανάκτηση 10-6-2010.
121. ↑  Ζιρκόφ - ποδοσφαιριστής της Τσέλσι(Ρωσικά)
122. ↑  aek365.gr, Βλαχομήτρος, Δ. Στην Τσέλσι ο Ζιρκόφ,6-7-2009, ανάκτηση 10-6-2010.
123. ↑  «Μεταγραφές. Από τον "μηχανικό" Ζιντσένκο στον "αριστοκράτη" Ζιρκόφ». Αρχειοθετήθηκε από το πρωτότυπο στις 10 Ιουνίου 2015. Ανακτήθηκε στις 6 Ιουνίου 2010.
124. ↑  Γιούρι Ζιρκόφ: «Δεν το κρύβω, το δεξί μου γόνατο ακόμα πονά»(Ρωσικά)
125. ↑  Ο Ζιρκόφ στην αρχική εντεκάδα της Τσέλσι στον αγώνα με την Μπλάκμπερν
126. ↑  Nicolas Anelka's timing is champion for Chelsea, Banks, T. (14-4-2010), Express, ανάκτηση 10-6-2010.
127. ↑  Ο Ζιρκόφ έκανε πάσα για γκολ στον αγώνα με τον ΑΠΟΕΛ
128. ↑  «Ο Ζιρκόφ πέτυχε το πρώτο του επίσημο γκολ για την Τσέλσι στο Λουζνικί». Αρχειοθετήθηκε από το πρωτότυπο στις 21 Οκτωβρίου 2010. Ανακτήθηκε στις 12 Αυγούστου 2011.
129. ↑  Σεμσόφ: Ο Ζιρκόφ θα μπορούσε να βοηθήσει την Ντιναμό[*νεκρός σύνδεσμος*]
130. ↑  «Κάρπιν: Ο Αμπραμόβιτς μου είπε ότι ο Ζιρκόφ δεν θα έρθει στην Σπαρτάκ». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 8 Αυγούστου 2011.
131. ↑  «Бердыев: Жирков перерос российский чемпионат». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2011.
132. ↑  «Ο Ζιρκόφ συμφώνησε με τετραετές συμβόλαιο». Αρχειοθετήθηκε από το πρωτότυπο στις 29 Νοεμβρίου 2011. Ανακτήθηκε στις 8 Αυγούστου 2011.
133. ↑  «Ο Ζιρκόφ επίσημα στην Ανζί». Αρχειοθετήθηκε από το πρωτότυπο στις 28 Δεκεμβρίου 2011. Ανακτήθηκε στις 8 Αυγούστου 2011.
134. ↑  Ο Ζιρκόφ στην Ανζί για 15 εκατομμύρια ευρώ
135. ↑  «Καντσέλσκις: Ο Ζιρκόφ φοβήθηκε τον ανταγωνισμό στη Τσέλσι». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2011.
136. ↑  «Λόφτσεφ: δεν πρέπει να δικάζουμε τον Ζιρκόφ επειδή διάλεξε τα λεφτά». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 8 Αυγούστου 2011.
137. ↑  «Σαφόνοφ: υπάρχουν 3 αιτίες για την απόφαση του Ζιρκόφ - λεφτά, λεφτά, λεφτά». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2011.
138. ↑  «Χοχλόφ: Σε αυτή την κατάσταση μπορούμε να καταλάβουμε τον Ζιρκόφ». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2011.
139. ↑  Ραβίλ Σαμπίτοφ: είναι επίσης καλά που ο Ζιρκόφ επιστρέφει[*νεκρός σύνδεσμος*]
140. ↑  «Ντολγκοπόλφ: δεν βλέπω στίμουλ στην μεταφορά του Ζιρκόφ στην Ανζί». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2011.
141. ↑  «Ζιρκόφ: Ας λένε τι θέλουν. Εμένα με ενδιαφέρει μόνο το ποδόσφαιρο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Αυγούστου 2011.
142. ↑  «Ο Άρι νίκησε τον Ζιρκόφ». Αρχειοθετήθηκε από το πρωτότυπο στις 26 Οκτωβρίου 2011. Ανακτήθηκε στις 15 Αυγούστου 2011.
143. ↑  «Ο Ζιρκόφ έπαιξε στον 300ο αγώνα της καριέρας του». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 22 Αυγούστου 2011.
144. ↑  Doyle, Mark (15 August 2013). «Dinamo Moscow swoop for Anzhi trio Denisov, Zhirkov & Kokorin». *Goal.com*. .
145. ↑  Юрий Жирков и Александр Кокорин присоединились к «Зениту» (στα Ρωσικά). FC Zenit Saint Petersburg. 30 Ιανουαρίου 2016.
146. ↑  Ο Σαμέντοφ θα παίζει για τη Ρωσία(Ρωσικά)
147. ↑  Στην Εθνική Ελπίδων Ρωσίας προσκλήθηκαν 5 νεοφερμένοι Αρχειοθετήθηκε 2005-01-26 στο Wayback Machine.(Ρωσικά)
148. ↑  Εθνική Ελπίδων Ρωσίας - Εθνική Ελπίδων Σλοβακίας 4-0 Αρχειοθετήθηκε 2009-07-20 στο Wayback Machine.(Ρωσικά)
149. ↑  Εθνική Ελπίδων Πορτογαλίας — Εθνική Ελπίδων Ρωσίας — 2-0 Αρχειοθετήθηκε 2009-07-20 στο Wayback Machine.(Ρωσικά)
150. ↑  Εθνική Ελπίδων Ρωσίας — Εθνική Ελπίδων Εσθονίας 3-0 Αρχειοθετήθηκε 2009-07-20 στο Wayback Machine.(Ρωσικά)
151. ↑  Εθνική Ρωσίας Ελπίδων 2004 Αρχειοθετήθηκε 2013-07-08 στο Wayback Machine.(Ρωσικά)
152. ↑  Εθνική Ιταλίας - Εθνική Ρωσίας, 2-0 Αρχειοθετήθηκε 2009-01-24 στο Wayback Machine.(Ρωσικά)
153. ↑  Εθνική Δανίας Ελπίδων - Εθνική Ρωσίας Ελπίδων, 3-1 Αρχειοθετήθηκε 2012-07-10 στο Wayback Machine.(Ρωσικά)
154. ↑  Ακόμα μια ντροπή — «νεολαία»(Ρωσικά)
155. ↑  Ο Ζιρκόφ ζητά συγγνώμη για τη συμπεριφορά του στον αγώνα με την Εθνική Ελπίδων Δανίας Αρχειοθετήθηκε 2006-01-13 στο Wayback Machine.(Ρωσικά)
156. ↑  Εθνική Ρωσίας - Εθνική Βραζιλίας - 0-1(Ρωσικά)
157. ↑  Εθνική Ρωσίας - Εθνική Ισραήλ - 1-1(Ρωσικά)
158. ↑  Εθνική ΠΓΔΜ - Εθνική Ρωσίας - 0-2(Ρωσικά)
159. ↑  Το προφίλ του Γιούρι Ζιρκόφ στην ιστοσελίδα της Εθνικής Ρωσίας Αρχειοθετήθηκε 2008-12-17 στο Wayback Machine.(Ρωσικά)
160. ↑  Εθνική Εσθονίας - Εθνική Ρωσίας - 2-0(Ρωσικά)
161. ↑  Εθνική Ρωσίας - Εθνική Ανδόρρας, 4-0(Ρωσικά)
162. ↑  Εθνική Ρωσίας - Εθνική Αγγλίας - 2-1 Αρχειοθετήθηκε 2013-06-24 στο Wayback Machine.(Ρωσικά)
163. ↑  Εθνική Ρωσίας - Εθνική Καζακστάν - 6-0(Ρωσικά)
164. ↑  Εθνική Ρωσίας - Εθνική Σουηδίας - 2-0(Ρωσικά)
165. 1 2  Εθνική Ολλανδίας - Εθνική Ρωσίας - 1-3(Ρωσικά)
166. ↑  «Ο κύριος πρωταγωνιστής». Αρχειοθετήθηκε από το πρωτότυπο στις 20 Οκτωβρίου 2008. Ανακτήθηκε στις 6 Ιουνίου 2010.
167. 1 2  «Ανακοινώθηκε η συμβολική εθνική». Αρχειοθετήθηκε από το πρωτότυπο στις 18 Δεκεμβρίου 2008. Ανακτήθηκε στις 6 Ιουνίου 2010.
168. ↑  «Το προφίλ του Γιούρι Ζιρκόφ στην ιστοσελίδα της Εθνικής Ρωσίας». Αρχειοθετήθηκε από το πρωτότυπο στις 17 Δεκεμβρίου 2008. Ανακτήθηκε στις 6 Ιουνίου 2010.
169. ↑  Εθνική Ρωσίας - Εθνική Αζερμπαϊτζάν — 2-0 (1-0)
170. ↑  "Τα άκουσε" ο Ζιρκόφ λόγω Ανζί, contra.gr, 11/08/2011
171. ↑  Φούρσενκο: Η συμπεριφορά των οπαδών στον αγώνα με τη Σερβία - προδοσία της πατρίδας, gazeta, 12/08/2011
172. ↑  Πάβελ Πογκρεμπνιάκ: Μπορείς να σκεφθείς ότι ο Γιούρι πρόδωσε την πατρίδα!, Φουτμπόλ, 11/08/2011
173. ↑  Ντικ Αντβοκάτ: Είμαστε λυπημένοι με τη συμπεριφορά των οπαδών, Σοβιετικός Αθλητισμός, 10/08/2011
174. ↑  Αλεξάντερ Μπουμπνόφ: «Ο Μαλουντά δεν είναι τόσο σταθερός όσο ο Ζιρκόφ»
175. ↑  Ο παιδικός προπονητής του Ζιρκόφ: Και ξαφνικά - ο Γιούρι στην Τσέλσι!
176. ↑  Το προφίλ του Γιούρι Ζιρκόφ στην επίσημη ιστοσελίδα της Σπαρτάκ Ταμπόφ
177. 1 2 3  «Στο ΓΚΑΙ ήπαν ότι γεννήθηκα τυχερός». Αρχειοθετήθηκε από το πρωτότυπο στις 4 Ιανουαρίου 2006. Ανακτήθηκε στις 6 Ιουνίου 2010.
178. ↑  Όλα στα ράφια
179. ↑  «Γιούρι Ζιρκόφ vs Τζο Κόουλ». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Ιουλίου 2011.
180. ↑  «Γιούρι Ζιρκόφ: Αν εμείς νικήσουμε τους Φινλανδούς στο χόκεϊ...». Αρχειοθετήθηκε από το πρωτότυπο στις 15 Σεπτεμβρίου 2009. Ανακτήθηκε στις 28 Ιουλίου 2011.
181. ↑  «Το πρόφιλ του Νικολάι Ζιρκόφ στην επίσημη ιστοσελίδα της ΤΣΣΚΑ Μόσχας». Αρχειοθετήθηκε από το πρωτότυπο στις 8 Ιουνίου 2009. Ανακτήθηκε στις 6 Ιουνίου 2010.
182. ↑  «Ο Ζιρκόφ παντρεύτηκε στην Τουρκία». Αρχειοθετήθηκε από το πρωτότυπο στις 4 Φεβρουαρίου 2008. Ανακτήθηκε στις 6 Ιουνίου 2010.
183. ↑  «Ο Ζιρκόφ και ο Γκριγκόρεφ έγιναν πατέρες!». Αρχειοθετήθηκε από το πρωτότυπο στις 12 Σεπτεμβρίου 2008. Ανακτήθηκε στις 6 Ιουνίου 2010.
184. ↑  «Ζιρκόφ: ονόμασα την κόρη μου Μιλάνα. Ας το θεωρείτε ότι είναι υπαινιγμός για τον Μπερλουσκόνι». Αρχειοθετήθηκε από το πρωτότυπο στις 9 Σεπτεμβρίου 2010. Ανακτήθηκε στις 28 Ιουλίου 2011.
185. ↑  Γιούρι Ζιρκόφ: Πιστεύω ότι την ΤΣΣΚΑ Μόσχας θα αναλάβει Ευρωπαίος
186. ↑  Γιούρι Ζιρκόφ: Σπαρτάκ Μόσχας - Ο αντίπαλος Νο.1
187. ↑  Η αρρώστια του Ζιρκόφ[*νεκρός σύνδεσμος*]
188. ↑  Αλεξέι και Βασίλι Μπερεζούτσκι: «Χωρίς αίσθηση χιούμορ δεν πρέπει να παίζεις ποδόσφαιρο»
189. ↑  Ο Γιούρι Ζιρκόφ ενεπλάκη σε ατύχημα
190. ↑  «Super Cup 2016 live scores, results, Soccer Russia - FlashScore».
191. ↑  «Διάταγμα Νο.610 του Προέδρου της Ρωσικής Ομοσπονδίας (12/6/2006)». Αρχειοθετήθηκε από το πρωτότυπο στις 3 Νοεμβρίου 2011. Ανακτήθηκε στις 6 Ιουνίου 2010.
192. ↑  «Ηγέτης». Αρχειοθετήθηκε από το πρωτότυπο στις 30 Δεκεμβρίου 2008. Ανακτήθηκε στις 6 Ιουνίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιούρι Ζιρκόφ** |

* Το προφίλ του Γιούρι Ζιρκόφ στην επίσημη ιστοσελίδα της Τσέλσι (Αγγλικά)
* Το προφίλ του ποδοσφαιριστή στην επίσημη ιστοσελίδα της ΤΣΣΚΑ Μόσχας (Ρωσικά) (Αγγλικά)
* Ο Ζιρκόφ στον επίσημο ιστότοπο της Αγγλικής Πρέμιερ Λιγκ (Αγγλικά)
* Βιογραφία και προφίλ του αθλητή στο Sports.ru (Ρωσικά)
* Στοιχεία για τον Ζιρκόφ από την ιστοσελίδα της Εθνικής Ρωσίας Αρχειοθετήθηκε 2008-12-17 στο Wayback Machine. (Ρωσικά)
* Βιογραφία και φωτογραφίες του παίκτη στην ιστοσελίδα της Εθνικής Ρωσίας (Ρωσικά)
* Το προφίλ του ποδοσφαιριστή στην επίσημη ιστοσελίδα της Σπαρτάκ Ταμπόφ (Ρωσικά)
* Οι θαυμαστές του Γιούρι Ζιρκόφ (Ρωσικά)
* Γιούρι Ζιρκόφ - θαυμαστές (Ρωσικά)

|  |  |  |  |
| --- | --- | --- | --- |
| 

| π • σ • ε
ΦΚ Ζενίτ Αγίας Πετρούπολης – τωρινή ομάδα |
| --- |
|  |
| 

* 2 Ανιούκοφ
* 3 Τερέντιεφ
* 6 Ιβάνοβιτς
* 7 Αζμούν
* 8 Κρανεβίτερ
* 9 Κοκόριν
* 10 Μαρκίζιο
* 11 Ντριούσι
* 13 Νέτο
* 14 Κουζιάγιεφ
* 15 Ναμπιούλιν
* 16 Νομπόα
* 17 Σάτοφ
* 18 Ζιρκόφ
* 19 Σμόλνικοφ
* 20 Μακ
* 21 Ερόχιν
* 22 Τζιούμπα
* 24 Ριγκόνι
* 25 Μπάριος
* 27 Οζντόγιεφ
* 29 Ζαμπολότνι
* 30 Μαμάνα
* 33 Ερνάνι
* 38 Μουσάγιεφ
* 41 Κερζακόφ
* 44 Ρακίτσκι
* 49 Πλετνίοφ
* 55 Καπλένκο
* 80 Σκρομπότοφ
* 88 Μπογκάγιεφ
* 99 Λιουνόφ
* Προπονητής: Σέμακ

 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ρωσίας – Euro 2012** |
| --- |
|  |
|  | 
**1** Ακινφέεφ  · **2** Αννικόφ  · **3** Σαρόνοφ  · **4** Ιγκνασέβιτς  · **5** Ζιρκόφ  · **6** Σιρόκοφ  · **7** Ντενίσοφ  · **8** Ζιριάνοφ  · **9** Ιζμάιλοφ  · **10** Αρσάβιν αρχηγός · **11** Κερζακόφ  · **12** Α. Μπερεζούτσκι  · **13** Σούνιν  · **14** Παβλουτσένκο  · **15** Ν. Καμπάροφ  · **16** Μαλαφέεφ  · **17** Τζαγκόεφ  · **18** Κακόριν  · **19** Γκρανάτ  · **20** Πογκρεμπνιάκ  · **21** Ναμπάμπκιν  · **22** Γκλουσακόφ  · **23** Σιμσόφ  · **C** Άντβοκατ |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ρωσίας – Μουντιάλ 2014 |
| --- |
|  |
|  | 
* 1 Ακινφέεφ
* 2 Κοζλόφ
* 3 Σενίκοφ
* 4 Ιγκνασέβιτς
* 5 Σεμιόνοφ
* 6 Κανούνικοφ
* 7 Ντενίσοφ
* 8 Γκλουσακόφ
* 9 Κακόριν
* 10 Τζαγκόεφ
* 11 Κερζακόφ
* 12 Λοντίγκιν
* 13 Γκρανάτ
* 14 Μπερεζούτσκι (c)
* 15 Μογκιλέβετς
* 16 Ριζικόφ
* 17 Σατόφ
* 18 Ζιρκόφ
* 19 Σαμέντοφ
* 20 Φαϊζούλιν
* 21 Ιόνοφ
* 22 Γιεστσένκο
* 23 Καμπάροφ
* Προπονητής: Καπέλο
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ρωσίας – Euro 2016** |
| --- |
|  |
|  | 
* 1 Ακινφέεφ
* 2 Σίσκιν
* 3 Σμόλνικοφ
* 4 Ιγκνασέβιτς
* 5 Νόισταντερ
* 6 Α. Μπερεζούτσκι
* 7 Γιουσούποφ
* 8 Γκλουσακόφ
* 9 Κακόριν
* 10 Σμολόφ
* 11 Μαμάεφ
* 12 Λοντίγκιν
* 13 Γκολόβιν
* 14 Β. Μπερεζούτσκι
* 15 Σιρόκοφ (c)
* 16 Μαρινάτο
* 17 Σατόφ
* 18 Ζιρκόφ
* 19 Σαμέντοφ
* 20 Τορμπίνσκι
* 21 Σέννικοφ
* 22 Τζιούμπα
* 23 Καμπάροφ
* Προπονητής: Σλούτσκι
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ρωσίας – Μουντιάλ 2018 |
| --- |
|  |
|  | 
* 1 Ακινφέεφ (c)
* 2 Φερνάντες
* 3 Κουτεπόβ
* 4 Ιγκνασέβιτς
* 5 Σεμιόνοφ
* 6 Τσερίσεβ
* 7 Κουζιάγιεφ
* 8 Γκαζίνσκι
* 9 Τζαγκόεφ
* 10 Σμολόφ
* 11 Ζόμπνιν
* 12 Λουνιόβ
* 13 Κουντρισόβ
* 14 Γκρανάτ
* 15 Αλ. Μιραντσούκ
* 16 Αν. Μιραντσούκ
* 17 Γκολόβιν
* 18 Ζιρκόφ
* 19 Σαμέντοφ
* 20 Γκαμπούλοβ
* 21 Ερόχιν
* 22 Τζιούμπα
* 23 Σμόλνικοφ
* Προπονητής: Τσερτσέσοφ
 |

 |

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |